Utorak, 11 Stu 2014 11:33\nNedjelja, 09 Stu 2014 10:46\nČetvrtak, 06 Stu 2014 16:08\nSrijeda, 05 Stu 2014 10:01\nPunkt Javne kuhinje Crvenog križa za podjelu hrane korisnicima u stanju socijalne potrebe sa područja Ilijaša počeo je sa radom u ponedjeljak, a danas je organizovano zvanično otvorenje uz prisustvo predstavnika Crvenog križa Kantona Sarajevo i Općine Ilijaš.\nKorisnici iz Ilijaša autobusom su po svoj obrok išli u Vogošću ili Sarajevo, tako da im je otvaranje punkta u Ilijašu izuzetno olakšanje. Punkt broji 146 korisnika, a prema najavama vjerovatno će ih biti oko 200. Korisnike određuje Centar za socijalni rad.\n-Mi pripremamo 2035 obroka svakog dana, punkt u Ilijašu je 19. na području Kantona Sarajevo. Nije došlo do povećanja broja korisnika, ali bolna tačka za ove ljude bila je udaljenost i morali su putovati da preuzmu svojih pola litra čorbe i hljeb. Dolazi zima, njima je vrlo teško jer se radi o bolesnim, starim i iznemoglim ljudima i trebalo je približiti lokaciju kako bi došli do hrane. Zahvaljujem svima koji su pomogli da se to ostvari. Prostor je odgovarajući, namirnica imamo dovoljno, ali u normativu hrane nemamo voća, slatkiša i sokova, jer Vlada KS nema sredstava da to priušti, ali zahvaljujem se na dosadašnjoj pomoći kao i Međunarodnom Crvenom križu koji je obezbijedio kazane i ljuštilice krompira i kombi za prijevoz hrane, a i posuđe koje je obezbijedio Grad Sarajevo, kazao je Refik Kravić, upravnik Centralne kuhinje Crvenog križa KS.\nUtorak, 04 Stu 2014 06:25\nMinistarstvo za rad, socijalnu politku, raseljena lica i izbjeglica Kantona Sarajevo obavještava korisnike koji su ostvarili prava po osnovu zaštite porodica sa djecom u Kantonu Sarajevo da od danas 04. novembra 2014.godine mogu očekivati da im na kućnu adresu budu dostavljenje septembarske novčane naknade. Za ovu namjenu resorno ministarstvo je danas doznačilo sredstva na račune općinskih službi socijalne zaštite u iznosu od 1.835.723,64 KM.\nPomenuta sredstva su izdvojena za 14.003 korisnika dječijeg dodatka, uvećanog dječijeg dodatka, naknade umjesto plaće ženi – majci u radnom odnosu, novčane pomoći ženi – majci koja nije u radnom odnosu, zdravstvene zaštite djece, jednokratne pomoći za opremu novorođenog djeteta, pomoći u prehrani djeteta ili majke i subvencije obdaništa.\nOva sedmica 1143\nOvaj mjesec 51671


Bijeljina: Raspodjela rasada crvene paprike - Semberske\nU okviru projekta “Јačanje integralne poljoprivredne proizvodnje za smanjenje nezaposlenosti i supstituciju uvoza u prerađivačkoj industriji”, u Bijeljini je počela raspodjela rasada crvene paprike poljoprivrednim proizvođačima. Na 12 hektara, 43 povrtara, koji su se prijavili na javni poziv, proizvodiće crvenu roga papriku za potrebe Prehrambene industrije Sava – Semberija. Projekat finansiraju EU sa oko 200 hiljada evra i Grad Bijeljina sa 27 hiljada evra.\n“Plan prinosa je 50 tona po hektaru, tako da mi planiramo da sa tih 12 hektara, nekih 600 tona stigne na kapije fabrike Sava, koja se obavezala da primi i preradi tu papriku”, kaže stručni konsultant Mićo Gajić.\n“Nastojimo da najbolji repromaterijal dođe do njih, da bi uspjeli ono što su naumili, da dobiju visok prinos, koji će im omogućiti samoodrživost i da sa više samouvjerenosti uđu u komercijalne vode”, ističe koordinator projekta Muris Bulić.\nPrevious : Slavni pjevač se oporavlja: Oliver sa sinom odmara u Veloj Luci\nNext : Đoković u trećem kolu Mastersa u Rimu


Projekat dostojan Evrope - Glas Podrinja\nGRADONAČELNIK NEBOJŠA ZELENOVIĆ OBIŠAO RADOVE NA SAVSKOJ AVENIJI\nRadovi na prostoru koji se zove parkovska avenija u Sava parku, napreduju kako smo se i dogovorili sa izvođačima i kako stoji u ugovoru, rekao je gradonačelnik Šapca Nebojša Zelenović prilikom posete novoizgrađenom parkingu u ulici Kralja Aleksandra i Starom gradu.\nGradonačelnik očekuje da projekat parkovske avenije otvori prostor da „naši ljudi, u našem gradu, mogu komotno, nesmetano lepo da dođu na Stari grad, u ovaj park i na reku Savu, da jednom Šabac izađe na reku onako kako treba.\n- Paralelno sa tim, ovaj projekat se razvija na način da dobijemo dobru i kvalitetnu kanalsku mrežu, da u njoj uvek ima vode, i da se istovremeno branimo od poplava tako što regulišemo nivo podzemnih voda, a da sa druge strane uživamo u prirodi. I ja mislim da će u sledećim godinama, kako budemo razvijali ovaj posao, ovaj projekat biti jedan od najboljih u celoj Srbiji - istakao je Zelenović.\nPrema njegovim rečima, ovaj projekat pokazuje da smo sposobni da menjamo svet oko sebe sopstvenim znanjem, sopstvenim umećem i sopstvenim parama.\n- Sve ono što se ovde dešava finansira Grad Šabac, a vrednost svih radova je oko milion evra - dodao je gradonačelnik.\nGrad Šabac je angažovao, preko francuske ambasade, najvećeg stručnjaka u Evropi koji treba da da predlog kako da se krene u posao rekonstrukcije šabačke tvrđave. To je poseban projekat koji se raditi zajedno sa udruženjem iz Brisela koje se zove Evropa Nostra.\n- Generalno ovaj projekat najabolji način pokazuje da su gradovi u Srbiji i cela Srbija spremni da uđu u Evropsku uniju. Sava park je projekat kojim rešavamo više stvari - višedecenijsku deponiju koju smo imali, odbranu od poplava, generalno zagađenje, optpadne vode, uređenje prostora, javnu korist za sve - zaključio je Zelenović.\nGotovi pripremni radovi\n- Pre nepunih mesec dana započeli su radovi na Savskoj aveniji. Podzemne instalacije su završene, očišćeni su kanali, postavljena struja, urađena vodovodna mreže. Radovi uskoro dobijaju obrise buduće Savske avenije. Trudimo se da radove organizujemo tako da građani nesmetano mogu da dođu do reke i da uživaju - rekla je Violeta Šestić, v.d. direktora JKP „Infrastruktura Šabac“.


Od ćoška na jugu do navijačkog kopa – Crno-bela Nostalgija\ncbnostalgija - 3. marta 2018. 29. maja 2019.\nSvaki klub ima svoje vatrene navijače i tribinu gde se oni okupljaju, a decenijama unazad na Partizanovom stadionu to je južna tribina. Manje je poznato kada je došlo do toga da se najvatreniji navijači Partizana grupišu baš na toj strani stadiona.\nPričati o tome, a ne uzeti u obzir razvoj navijačke subkulture, jednostavno je nemoguće. Jer, navijački pokret, u smislu organizacije, prve ozbiljnije obrise na ovim prostorima dobija tek krajem šezdesetih i početkom sedamdesetih godina prošlog veka. Tada kreće masovnija pojava zastava na stadionima, a kasnije i ostalih rekvizita. Naravno, to ne znači da pre pojave prvih organizovanih navijača nije bilo vatrenih pristalica Partizana, kao i ostalih klubova (primeri legedarnih navijača – Valjevca, Voje Pančevca i mnogih drugih). Ali, nije postojalo određeno mesto na stadionu na kojem bi se većina vatrenih navijača okupljala. Do druge polovine šezdesetih, na osnovu slika iz tog vremena, ni po jednom detalju ne može se utvrditi koja je to tribina na kojoj se okupljaju najvatreniji partizanovci. Severna i južna tribina bile su podjednako ispunjene navijačima, zastave su tek počele da se pojavljuju, i bile su raspoređene po svim tribinama.\nTako su, na primer, prilikom proslave šeste titule prvaka, u junu 1965, na utakmici Partizan – Sutjeska 3-2, crno-bele zastave bile najgušće raspoređene na zapadu. Pripisali bismo to slučaju i nepostojanju strogo navijačke tribine, a ne nekakvom tadašnjem izboru zapada kao dominantnom mestu okupljanja navijača Partizana.\nU jesen 1966, na derbiju Partizan – C. zvezda 1-1, kao potvrdu tog, još nedefinisanog određenja strana za najvernije navijače, imamo sliku na kojoj se na južnoj tribini, jedne pored drugih, vijore crno-bele zastave partizanovaca i crveno-bele zastave zvezdaša. Ako uveličate ovu sliku, lako ćete uočiti taj detalj – na ulazu se nalazi grupa Partizanovih navijača, okupljena oko crno-bele zastave, a na vrhu tribine, ukoso od njih prema istoku, vidimo grupicu Zvezdinih navijača, sa primetno svetlijom nijansom zastave. Nema nikakve sumnje da se radi o navijačima i jednog i drugog kluba koji su izmešani na jednoj istoj tribini.\nAli, već od tog perioda kreće lagano diferenciranje, tačnije, grupisanje Partizanovih navijača na južnoj tribini. Protiv Radničkog, iste jeseni, kao i protiv Čelika, južna tribina se vizuelno počinje razlikovati od ostatka stadiona, po zastupljenosti zastava, ali i po dimnim bombama, kojima su vatreni navijači Partizana proslavili pobedu protiv Čelika.\nU sezoni 1967/68 jug se neformalno etablirao kao tribina najvernijih navijača Partizana, što se vidi i po prozorima sa utakmice Partizan – OFK Beograd 2-0, od 3. septembra 1967. Isto se dešava i na utakmici Partizan – Proleter 5-2, 10.12.1967. Tom prilikom, na utakmici protiv Proletera, nastala je i slika koja je novinarima „Partizanovog vesnika“ poslužila kao inspiracija za tekst u kojem se, po prvi put, piše o tim momcima sa južne tribine, pod naslovom „Ćoše juga“.\nNa „večitom derbiju“ odigranom 22.10.1967. na stadionu naših komšija (iako je bio formalni domaćin), Partizan je savladao Zvezdu sa 1-0 a upravo su na jugu bile grupisane najvatrenije pristalice Partizana…\nNaredni derbi ova dva rivala, odigran u maju 1968. donosi i definitivnu podelu, o kojoj piše „Partizanov vesnik“ od 14. maja 1968. Ustvari, bilo je to samo formalizovanje činjenice da su se navijači Partizana, oni najvatreniji, već par sezona ranije počeli sastajati i navijati sa južne tribine. Od tog derbija, podela na jug i sever je definitivna, i iako su i kasnije bili (istina – retko) viđani prizori da grupice Partizanovih navijača na severu proslavljaju gol protiv Zvezde (mart 1974, Stadion JNA), ova podela je ostala do današnjih dana.\n– Marakana piše novu tradiciju Partizanove i Zvezdine magične moći na fudbalske vernike. Nisu se dogovarali, nije nigde to zvanično saopšteno ili objavljeno, „tifozi“ su podelili stadion: crveno-bele zastave zaposele su severnu tribinu, a crno-bele južnu. Veličanstvena atmosfera razvijenih barjaka uz obaveznu pratnju instrumenata koji su u ovakvim prilikama nedovoljno glasni da bi nadjačali veliku želju iz grla navijačkih.\nSezonu 1967/68 možemo time smatrati za period kada je i definitivno ustoličen „Partizanov jug“.\nTagovano grobari, navijači, sećanja\nKlub poznatih partizanovaca (1971) – Branislav Petrović


Sirijski pobunjenici imaju 50 raketa Stinger – Nadlanu.com\nSirijski pobunjenici imaju 50 raketa Stinger\nObjavljeno 6. nov 2012. / 14:16:58\nAMAN, 6. novembra 2012. (Beta-AFP) – Ruski ministar spoljnih poslova Sergej Lavrov rekao je u utorak u Amanu da sirijski pobunjenici koji se bore protiv provladinih snaga imaju 50 protivavionskih raketa tipa Stinger.\nLavrov je rekao posle sastanka sa bivšim sirijskim premijerom, koji je napustio sirijske vlasti, Riadom Hidžabom da je Rusija spremna da saradjuje sa opozicionim grupama s ciljem okončanja nasilja.\n“Rusija zna da su sirijski pobunjenici nabavili 50 raketa Stinger iz inostranstva da gadjaju borbene avione” režima sirijskog predsednika Bašara al Asada, rekao je Lavrov novinarima.\n“Oni koji snabdevaju opoziciju oružjem obezbedjuju sisteme čiji ciljevi nisu odbrambeni. Postoje potvrdjene informacije o tome da ima više od 50 Stingera na sirijskoj teritoriji”, rekao je Lavrov prema navodima ruske agencije Interfaks.\nNačelnik generalštaba ruske vojske general Nikolai Makarov rekao je 24. oktobra da pobunjenici koriste rakete američke proizvodnje Stinger u borbi protiv snaga Bašara al Asada, ali nije rekao koje zemlje su ih snabdele tim oružjem.\nAmerički Stejt department je tada saopštio da SAD nije davao vojnu pomoć pobunjenicima.\nŽeljko Vasić u klubu Cinema


Završio 69. u nizu Pebble Beach Concours d'Elegance - Auto Republika\nTakozvana „Nedelja automobila u Montereju“ je jedan od najpikantnijih automobilskih događaja na svetu. Od kada je osnovan davne 1950. godine, oko 15.000 osoba poseti ovaj skup svake godine u istoimenom gradu američke savezne države Kalifornije. Manifestacija u Montereju nije najveća, ali je najznačajnija po tome što ćete na njoj visdeti razne retke klasike za koje javnost sigurno ne zna ni da postaje.\nDa bstei videli tako nešto svojim očima potrebno je da izdvojite čak 450 američkih dolara za ulaznicu, ali ukoliko investiciju za ulaznicu posmatrate kroz prizmu onog što doživite na smotri, sigurno nećete biti razočarani. Mnogi proizvodi su čak i na prodaju, a prošle godine su tokom ove manifestacije automobili u vrednosti od 116,5 miliona dolara promenili vlasnike.\nOve godine u centru pažnje se našao čuveni britanski proizvođač premijum vozila Bentley i njegova veza sa jednako velikom i značajnom italijanskom dizajnerskom kućom Zagato. Za takvu priliku, Volkswagenova divizija je prikazala tri od ukupno četiri modela 4 1/2 Litre koji je u javnosti poznatiji pod nadimkom „Blower“.\nZahvaljujući svom kompresoru, Blower je razvijao 175 konjskih snaga i pobedio na čuvenoj trci 24 sata Le Mana 1929. i 1930. godine. Prošle godine Ferrari 250 GTO iz 1962. godine je postao najskuplji automobil u istoriji kada je novi vlasnik izdvojio 48,4 miliona zelenih novčanica. Ove godine jedna od zvezda je McLaren F1 iz 1994. godine za koga se očekuje da će kupac morati izdvojiti oko 20 miliona dolara.\nAli to ne znači da svaki klasični automobil može da se nađe na ovoj manifestacija. Organizatori su dobili oko 1.200 zahteva, ali su odobrili „samo“ 200. Neki proizvođači su iskoristili priliku da debituju sa novitetima. Primera radi, Acura je stigla u Monterej sa konceptom nazvanim Type S koji nagoveštava istoimenu sportsku verziju modela TLX dok je malo-poznati proizvođač Drago debitovao s električnom limuzinom nazvanom GTE. Pogonski sklop ovog elektromobila isporučuje čak 1.200 konjskih snaga i dostiže maksimalnu brzinu od 330 km/h.\nIzdvojićemo još nekoliko posebnih modela …\nCitroen 11 Berline iz 1938. godine (fotografija iznad) čiji je agregat prerađen na takav način da omogući da se pogonska sila obezbeđuje putem sagorevanja uglja. Iako deluje kao nešto šta smo videli da Paja i Jare rade na svom kamionu, ovaj Citroen je zapravo stigao sa takvom „tehnologijom“ direktno iz fabrike nakon velike nestašice benzina krajem tridesetih godina prošlog veka.\nFerrari 375 Mille Miglia Berlinetta iz 1954. godine je prikazan na ilustraciji iznad ovog pasusa a predstavlja jedan od samo šest koje je dizajnirao Pininfarina. Svaki od njih se razlikuje u određenoj meri, a model iz Montereja je specifičan po enterijeru obloženom najkvalitetnijom kožom. Cela šasija i školjka su razvijene od aluminijuma, a ispod haube se krije V12 agregat zapremine 4,5 litara.\nPre nego što je Mercedes stekao ime po luksuznim 600 „Pullman“ limuzinama (u kojima se vozio, između ostalih i Josip Broz Tito), kompanija je nudila model po imenu 300D Adenauer čije je modifikacije radila firma Sindelfingen.\nPullman pre Pullmana\nU Montereju je prikazan model iz 1962. godine ispod čije haube se nalazi identičan 3,0-litarski „linijski šestak“ koji je pokretao legendarni 300SL Gullwing. Adenaurs je bio izuzetno popularan među biznismenima i političarima, a mogao se naručiti i sa telefonom, malim stolom i staklenom pregradom između vozača i putnika.\nMohs Safarikar je nepoznat prototip model čak i najvećim ekspertima, a dizanirala ga je Mohs Seaplane kompanija iz američke savezne države Viskonsin, imajući afričke safarije na umu. Prvi prototip je debitovao 1973. godine, a vlasnik je želeo da koristi Safarikar tokom lova na divlje životinje.\nIzuzetno redak automobil proizveden za nespokoj afričkih divljih zveri\nVrata bi se tako otvorila paralelno tek toliko da vozač i putnici mogu da „naciljaju“ puškom, a zanimljivo je da je ceo automobil obložen kožom. Takav posao je poveren 84-godišnjoj majci osnivača firme, a njoj je bilo potrebno oko šest meseci da završi posao. Mohs je proizveo još dva prototip modela, ali nijedan od njih nije ugledao serijsku proizvodnju.\nBilo kako bilo, Pebble Beach Concours d’Elegance završava još jedno fantastično izdanje do sledeće godine …\ntags: 300D Adenauer Citroen 11 Berline Ferrari 375 Mille Miglia Berlinetta izdvojeno Mohs Safarikar Mohs Seaplane Nedelja automobila u Montereju Pebl Bič\nprevious Projektil u vidu "odbeglog" točka pokupio čoveka dok je pio pivo (VIDEO)\nnext Analitična fotogalerija: Top 50 krosovera u Evropi (2019.)


Masivan EU plan za oporavak doveden u pitanje\nTanjug 29. marta 2021. 20:11\nLONDON – Plan podsticaja Evropske unije za privredni oporavak od posledica korona krize naišao je na prepreku, jer je pred nemačkim Ustavnim sudom pokrenuto pitanje ustavnosti zajedničkog preuzimanja duga 27-članog bloka, prenosi CNBC.\n„Svesni smo da je Fond za oporavak politički projekat o kojem je već doneta odluka. Međutim, s obzirom na značajne rizike, savezna vlada bi trebalo da osigura da zaduživanje na nivou EU i zaobilaženje fiskalnih pravila ne postanu trajno rešenje“, naveo je Ustavni sud u saopštenju.\nPresuda nemačkog suda je doneta uprkos tome što je 478 od 645 poslanika u nemačkom parlamentu dalo prošle nedelje „zeleno svetlo“ ratifikaciji zakona o zajedničkom dugu EU.\nČak 22 od 27 članica EU je do sada usvojilo zakon ili bi trebalo da završe taj postupak sledećeg meseca. Austrija, Poljska, Mađarska i Holandija još nisu potvrdile kada će njihovi parlamenti glasati o pomenutom zakonu, a nad Nemačkom se sada nadvio oblak neizvesnosti po ovom pitanju, navodi CNBC.\n„Ukoliko se ovo pitanje brzo ne reši i odluka Ustavnog suda ne prikloni zakonu koji su oba doma nemačkog parlamenta prethodno odobrila velikom većinom glasova, isplate iz fonda bi zbog toga mogle da se odlože ili čak da budu dovedene u opasnosti“, napisao je danas u komentaru Holger Šmeding, glavni evropski ekonomista Berenberg banke u Hamburgu.


ISKUSI PROFESIONALNOST – NELT SALES ACADEMY, Žarko Savić, Sales Capability Development Manager, Nelt Group. - Finansijski Snowboard ISKUSI PROFESIONALNOST – NELT SALES ACADEMY, Žarko Savić, Sales Capability Development Manager, Nelt Group. - Finansijski Snowboard\nKao nadogradnja sistemskoj edukaciji u Neltu, pokrenut je razvoj treninga i predavanja, program – Nelt Sales Academy, koji predstavlja sveobuhvatan i precizan plan obuka zaposlenih na svim pozicijama u okviru prodajne i marketing organizacije Nelt Grupe. Svi programi prilagođeni su nivou znanja i potrebama učesnika, a putem različitih vrsta internih treninga znanje se prenosi unutar kompanije.\nŽarko Savić, Sales Capability Development Manager, Nelt Group.\nImplementacija ovog programa je značajan korak ka ostvarenju željenih ciljeva, unapređenju poslovanja kompanije i individualnog razvoja zaposlenih u sektorima prodaje i marketinga.\nZbog velikog broja zaposlenih i specifičnosti prodajnih divizija, interne treninge sprovodi tim za razvoj prodajne organizacije (Sales Capability Team) koji čine menadžer za razvoj prodajne organizacije, potpredsednik distribucije Nelt Grupe i 18 internih trenera, zaposlenih na različitim pozicijama u kompanijama Nelt Grupe – u Srbiji, Bosni i Hercegovini, Makedoniji, Crnoj Gori i Angoli. Veliku podršku dobijamo od naših partnera koji pomažu pri isporuci stručnih treninga, pre svega mislimo na renomirane kompanije Philip Morris, Procter & Gamble, Mondelez, Mars ali i ostali principali nesebično doprinose razvoju naših zaposlenih u skladu sa potrebama za razvojem određenih veština i znanja.\nShodno potrebama širenja biznisa i daljeg razvoja, naša kompanija je prepoznala značaj ulaganja u razvoj zaposlenih kroz unapređenje njihovih znanja i veština. Pored toga što ovo ulaganje doprinosi ostvarenju poslovnih ciljeva, istovremeno omogućava profesionalni napredak zaposlenih. Jedna zanimljiva izreka poručuje da svaka kompanija ima izbor da investira u razvoj znanja i veštine svojih zaposlenih, uz rizik da oni odu iz nje, ili da ne ulaže u zaposlene time rizikujući da oni u njoj ostanu.\nKompanija Nelt je, dakle, izabrala prvu opciju koja se bazira na razvoju zaposlenih, što je jedan kontinuiran proces.\nPrvi trening u okviru Nelt Sales Academy programa održan je u oktobru 2014. godine. Od tada do danas pod okriljem ovog programa organizovano je više desetina treninga, radionica i prezentacija (internih i eksternih), na kojima je prisustvovalo preko 1.500 zaposlenih na različitim izvršnim i menadžerskim pozicijama. Samo u 2017. godini organizovali smo 86 različitih trening programa, što samo potvrđuje da Nelt Sales akademija ne usporava svoj tempo.\nPostoje standardni treninzi koji su prilagođeni potrebama učesnika u zavisnosti od njihovih pozicija u kompaniji. Ovi treninzi se realizuju interno, tako što naši interni treneri sa potrebnim iskustvom i odgovarajućim veštinama dele svoja znanja sa ostalim učesnicima treninga. Sa druge strane, određeni treninzi se realizuju kroz saradnju sa agencijama koje svoje programe i poslovne simulacije u potpunosti prilagođavaju potrebama zaposlenih u kompaniji Nelt. Treći vid edukacije u okviru ovog programa je učestvovanje na otvorenim treninzima i konferencijama, u zemlji ili inostranstvu.\nOn The Job trening program (Trening na terenu)\nNelt prodajna akademija ima za cilj da unapredi veštine i podeli najbolja znanja, prakse u FMCG industriji. Ovo je samo jedan deo priče jer bez kvalitetnog follow up-a, na terenu se naučeno brzo zaboravlja. Zato smo i kreirali On The Job trening program, namenjen svim menadžerima u sektoru prodaje koji rukovode timom. Cilj ovog treninga jeste da se menadžeri obuče da koriste alate i digitalizovanu formu koji će im pomoći nakon treninga, u učionici pri evaluaciji znanja i veština članova njihovih timova i u primeni naučenog. Sam proces evaluacije se obavlja kontinuirano kod kupaca na terenu. Tokom ovih procesa radimo na konstantnom unapređenju prodajnih veština koje imaju za cilj razvoj zaposlenih, zadovoljnog kupca i ostvarenje naših prodajnih ciljeva.\nU okviru programa Nelt Sales Akademije ove godine je svečano otvorena i Merchandising škola u Centralnom Distributivnom centru kompanije Nelt u Dobanovcima. Ovaj jedinstveni Show room predstavlja mesto gde zaposleni na pozicijama merchandisera, key account managera i refilera imaju priliku da se usavršavaju, steknu odgovarajuća znanja i praktično ih primene u cilju potpune obuke.\nJedan od najvećih izazova u prodajnom lancu jeste izlaganje robe na mestu prodaje. Jedan od glavnih zahteva svakog principala je upravo savršeno izlaganje na mestu prodaje, što govori o važnosti tog segmenta. Svaki portfolio ima svoje specifičnosti i karakteristike a takođe i konstantne izmene pa je izlaganje na prodajnom mestu, iako se čini jednostavno, u stvari postalo veoma složeno.\nOtvaranje ovakve škole predstavlja veliku komparativnu prednost naše kompanije jer nas, sem internih obuka, u skorijoj budućnosti očekuje organizovanje i eksternih obuka za naše kupce.\nPrepoznavši važnost praktične obuke, kompanija Nelt je prva u FMCG industriji koja je otvorila Show room poput ovog. Ideja se rodila pre godinu dana i uspešno je sprovedena zahvaljujući timskom radu Sales Capability tima, Trade marketinga, prodajnog menadžmenta Nelt Srbije i zahvaljujući podršci Neltovih principala.\nControlling magazin #14, Human Resources, Prodaja\nControlling, Controlling magazin #14, HR, Nelt Group, Prodaja, Žarko Savić\n« Trikovi u Excelu #217: IF, AND, OR ANALIZA FINANSIJSKIH IZVEŠTAJA »\n28.05.2021 u 14:58|Permalink\nZarko, kao i mnogi drugi iz Nelta koji su drzali treninge bilo koje vrste, vrlo malo imaju prakse prodaje na terenu, ili je nemaju uopste. Do pozicija su dosli nakon brzog rasta kompanije, pa su ni krivi ni duzni porasli sa istom. Doduse, bilo je tu i ljudi sa puno prakse na terenu, ali malo teoretskog znanja (primer je Danilo Vlahovic koji je mnogo pokazao i dokazao, ali sam kod istog “naucio” da se prave primedbe tesko ili ne resavaju sto je totalno pogresno).\nPrve prakticne treninge, prve osnovne stvari sam naucio kada je principal Philip Morris usao u partnerstvo sa Neltom. Njihovi ljudi koji su drzali treninge, su neverovatni. Praktično, na terenu, u centar, bez filozofiranja jer ne znaju pravi recept i pravi odgovor. Jedan trening sa Nesom Stefanovicem je bio nemerljivo puta korisniji nego svi treninzi Nelt Akademije za mojih 10godina rada.\nNelt te nauci kodeksu, disciplini, biznisu, sto je najveci deo kompletnog trgovca, ali same prodajne obuke su dosta lose i neprakticne. Mislim da se samo ispunjava pro forma.


Krik: Belivuk tvrdi da je u SNS-u | Boom93\nU tekstu KRIK tvrdi da je došao do transkripta Belivukovog saslušanja, u kojem je on, kako se navodi, ispričao da su mu Vučić i njegovi saradnici tražili više usluga.\nPrema transkriptu na koji se poziva KRIK, od njega je traženo da kontroliše da se na Partizanovim tribinama ne skandira protiv predsednika, da zastrašuje one koji su organizovali proteste protiv vlasti, obezbedi mir na Paradi ponosa, ali i da utiče na taksiste da otkažu proteste protiv aplikacije za prevoz “CarGo“.\nKako prenosi KRIK, on je prvo kratko ispričao da nije kriminalac, već “vođa navijača”, i da nije odgovoran za ubistva, otmice i šverc droge, ali nije želeo da odgovara na pitanja tužioca o tome.\n“Rešio sam lepo da kažem sve o mom odnosu sa predsednikom Srbije Aleksandrom Vučićem, ministrom policije Aleksandrom Vulinom, Vučićevim bratom, prijateljima, kumovima i svim ostalim političarima koji su od nas tražili usluge, a sada se prave da se ne poznajemo i peru ruke od nas”, citira KRIK izjavu Belivuka tužiocu.\nOn je, tokom gotovo polusatnog saslušanja, nabrojao različite usluge koje je navodno činio za predsednika i njegove ljude i pomenuo imena članova SNS sa kojima se viđao, a tvrdi i da je član SNS od 2011. godine, piše KRIK.\nKako je objavio KRIK, rekao je da je kontakt sa predsednikom Vučićem održavao najviše preko huligana Aleksandra Vidojevića, poznatijeg kao Aca Rošavi, koji je prijatelj predsednikovog sina, ali i da se sa Vučićem navodno nekoliko puta i lično video. Zapretio je i da će u budućnosti ispričati još detalja, “ako se određeni ljudi ne opamete”, prenosi KRIK i konstatuje da je teško proceniti šta je tačno, a šta ne od onoga što je Belivuk.\nPojedini detalji poklapaju se, međutim, sa onim što se ranije pretpostavljalo – da je njegova grupa imala ulogu u suzbijanju protesta, kao i odnose sa ljudima iz vlasti, ukazuje KRIK. U svom iskazu Belivuk ipak nije spomenuo sve ljude iz policije i vladajuće stranke za koje su novinari ranije otkrili da su mu bili bliski, navodi KRIK.\nMreža KRIK je pozvala predsednika Vučića za komentar, ali je njegova savetnica za medije Suzana Vasiljević odgovorila da on neće davati izjave o ovome dok je istraga u toku.\nPozvani su i ostali koje je Belivuk spomenuo, ali niko od njih nije želeo da da komentar, navodi KRIK.\nOznakeiskaz KRIK Mreža za istraživanje kriminala i korupcije Srbija Veljko Belivuk\nPa svi smo mi u SNS-u. Ne samo Velja.


Vesti > Poseta gradonačelnice Pančeva BiS Reciklažnom centru, sa ciljem upoznavanja sa kompanijom Božić i sinovi d.o.o. i kompanijom Gowi\nOmoljica kod Pančeva. Gradonačelnica Pančeva Vesna Martinović i član Veća zadužen za komunalne delatnosti, Srđan Josimov, posetili su postrojenje BiS Reciklažnog centra, gde su generalni direktor kompanije Božić i sinovi, Nikola Egić i generalna direktorka kompanije Gowi Danijela Stojadinović prezentovali internacionalna iskustva kompanija i pozitivne prakse u sprovođenju evropskih standarda, sa zeljom da pomognu dalji razvoj grada Pančeva.\nGenarlni direktor Božić i sinova d.o.o. Nikola Egić, prezentovao je rad i strateške potencijale BiS Reciklažnog centra gradonačelnici Pančeva i iskazao zainteresovanost za buduće oblike saradnje u postizanju ekološki održivog Pančeva. Egić je naglasio važnost razmene iskustava privatnog i javnog sektora u postizanju zajedničkih ciljeva, i na tu temu je razgovarao sa gradonačelnicom o ekološkim fondovima lokalne samouprave, kao i mogućnostima drugih fondova.\nGeneralna direktorka Gowi d.o.o Danijela Stojadinović je u razgovoru sa gradonačelnicom Pančeva Vesnom Martinović, ukazala na potencijale i veliko internacionalno iskustvo kompanije. Stojadinović je izrazila spremnost da podeli znanje i praksu Gowi tima sa lokalnom samoupravom Pančeva, na daljem putu evropskih integracija.\n„Bitno na je da kompanije koje su uprkos nedacama uspele da se razvijaju, zaposljavaju, budu inovativne i grade strategije rayvoja i mi kao lokalna vlast podrzavamo njihove projekte. U narednom periodu ce usledice memorandum o saradnji koji ce detaljnije definisati oblike saradnje“, izjavila je Vesna Martinovic, gradonacelnica Panceva.\nEgić je podsetio da je BiS Reciklažni centar, kao dobitnica nagrade za društevno odgovorno poslovanje u 2008, koju dodeljuje Privredna komora Srbije, organizovao niz društveno korisnih akcija u Pančevu, koje su imale za cilj podizanje svesti građana o važnosti reciklaže, a ujedno su imale i praktičan efekat, omogućivši građanima da se besplatno i legalno oslobode električnog otpada. Sa namerom da akcije imaju kontinuitet, trenutno je organizovano besplatno prikupljanje IT otpada u osnovnoj školi Miroslav Mika Antić u Pančevu.\nStojadinović je navela da je Kompanija Gowi učestvovala u projektu BORA Obukom do posla i obučila mlade i nezaposlene ljude za veoma tražene poslove u IT sektoru, od kojih je četvoro dobilo posao u Gowi, nakon završene obuke. Takodje, kompanija Gowi je učestvovala i u izgradnji novog sajta Centra za kulturu Pančevo.


Arhiva - Skup podrške predsedniku SAD Donaldu Trampu u okrugu Makomb, Mičigen.\nAdvokati kampanje američkog predsednika Donalda Trampa nagovestili su u utorak da nameravaju da ospore njegov gubitak izbora od novoizabranog predsednika Džoa Bajdena u januaru, iako su sve države osim jedne potvrdile svoje prebrojavanje glasova tvdeći da je Bajden u zbiru pobedio na nacionalnim izborima prošlog meseca.\nAmerički zakon traži od svih 50 država da potvrde ishode u svojim državama šest dana uoči glasanja o Elektorskom koledžu koji će odrediti ishod predsedničkih izbora u SAD.\nSamo država srednjeg zapada, Viskonsin, propustila je utorak rok za "dan sigurne luke" da potvrdi svoj rezultat.\nOčekuje se da će Bajden pobediti na izborima u Elektorskom koledžu sa razlikom od 306 prema 232, što je isto onoliko koliko je Tramp osvojio 2016. godine, nazvavši to tada "premoćnom" pobedom nad demokratkinjom Hilari Klinton.\nKongres bi trebalo da pregleda i potvrdi ishod Elektorskog koledža 6. januara, dve nedelje uoči Bajdenove inauguracije za 46. predsednika zemlje.\nAli advokat Trampove kampanje Rudi Đuliani, hospitalizovan zbog Kovida 19, i Džena Elis, koja se takođe zarazila koronavirusom, objavili su u utorak zajedničko saopštenje u kojem opisuju "Rok za sigurnu luku" kao "zakonski rok koji državama uglavnom označava poslednji dan za potvrđivanje rezultata izbora".\n"Međutim, nije bez presedana da izborna takmičenja traju i posle 8. decembra", dodali su.\nTrampovi advokati citirali su pokojnu liberalnu sudiju Vrhovnog suda Rut Bader Ginsberg, koja je tokom spornih izbora 2000. godine rekla da su pregled i overavanje glasova Izbornog koledža 6. januara u Kongresu od "krajnjeg značaja".\nDžulijani i Elis su rekli: "Uprkos tome što mediji pokušavaju očajnički da proglase da je borba (između Trampa i Bajdena) završena, mi ćemo nastaviti da zagovaramo integritet izbora dok se svaki zakoniti glas ne prebroji pošteno i tačno".\nTramp je odbio da prizna svoj gubitak od Bajdena ili da kaže da li planira da prisustvuje Bajdenovoj inauguraciji na stepenicama američkog Kapitola 20. januara.\nTramp je više puta tvrdio, bez dokaza, da je prebrojavanje glasova namešteno protiv njega i lažno. Ali Trampovi advokati izgubili su na desetine tužbi u presudnim državama pokušavajući da ospore Bajdenovu pobedu.\nTramp je, do sada bezuspešno, takođe pokušao da ubedi zakonodavce u nekim državama da ignorišu ishod glasanja i biraju elektore koji njega podržavaju.\nDržavni tužilac u Teksasu Ken Pakston podneo je kasno u ponedeljak tužbu Vrhovnom sudu SAD tvrdeći da bi glasanje u korist Bajdena u Džordžiji, Mičigenu, Pensilvaniji i Viskonsinu trebalo da bude poništeno zbog nepravilnosti.\nTramp je pozdravio tužbu, rekavši da je pokazala "hrabrost i sjaj".\nDržavni pravobranioci u četiri države koje je Pakton napao, različito su njegovu tužbu nazivali "reklamnim trikom", "cirkusom" i "zaista sramnom".


Centar za demokratsku tranziciju (CDT) zatražio je od skupštinskog Odbora za praćenje primjene izbornih zakona da organizuje saslušanje predstavnika Agencije za borbu protiv korupcije (ASK).\nDirektor CDT-a Dragan Koprivica je u inicijativi podsjetio da je ta organizacija od raspisivanja izbora pratila da li pojedine institucije objavljuju podatke o potrošnji javnih sredstava.\n“Rezultati našeg monitoringa nijesu ni ohrabrujući niti zadovoljavajući iako je od početka procesa primijećeno poboljšanje u broju instutucija koje su objavljuju podatke”, dodao je Koprivica.\nPrema njegovim riječima, ključni nalazi istraživanja CDT u prvom mjesecu primjene zakona su da značajan broj institucija ne objavljuje analitičke kartice i putne naloge koje su obavezni zakonom, da kvalitet objavljenih dokumenata značajno varira pa veliki broj institucija ne navodi svrhu plaćanja u objavljenim analitičkim karticama.\nKako je kazao, ni značajan broj institucija ne poštuje zakonske obaveze kad je u pitanju objavljivanje izvoda iz državnog/lokalnog trezora i analitičkih kartica o potrošnji sredstava iz budžetske rezerve i socijalnih davanja.\nCDT je, kako je rekao Koprivica, ukazao ASK-u na 218 slučajeva kršenja zakona, 200 zbog neobjavljivanja putnih naloga i analitičkih kartica i 18 zbog neobjavljivanja budžetske rezerve i socijalnih davanja.\n“Ovi podaci su zabrinjavajući ako se ima na umu da obveznika ovog zakona ima višestruko više nego što je to naš uzorak. ASK nam je saopštila da je pokrenula veliki broj postupaka protiv institucija koje krše zakon, pa bi bilo značajno dobiti detaljne podatke o prekršiocima zakona”, naveo je Koprivica.\nU CDT- u, kako je kazao, smatraju da je neophodno saslušati predstavnike ASK-a, dobiti informacije o pokrenutim postupcima i energično djelovati u skladu sa zakonskim nadležnostima Odbora.\n“Smatramo da bi ova inicijativa Odbora, na početku njegovog rada, doprinijela kvalitetnijoj implementaciji zakona a time i boljim uslovima za buduće parlamentarne izbore”, poručio je Koprivica.


U više američkih država zatvorene su škole, a poslanici su odložili sve sednice zbog snega i ledenih oluja koje su ponovo zahvatile američki severozapad.\nU državi Vašington zabeležene su tri snežne oluje u toku februara, a izmereno je do 36 centimetara snega, prenosi AP.\nMeteorolozi su saopštili da tu američku saveznu državu očekuje još padavina u toku današnjeg i sutrašnjeg dana.\nSevernu Kaliforniju, tačnije okrug Humbolt, pogodila je mećava, nakon više od 15 godina bez snega.\nZa udar snežnih spremaju se i središnje države SAD, navodi agencija.\nLEDENA OLUJA NA NOVOM ZELANDU Haos u Oklandu, sneg i nekoliko tornada, a NAJVEĆI UDAR U ČETVRTAK\nZEMLJOTRES U ITALIJI Oštećena pruga, škole zatvorene


U Zaječaru se uveliko postavlja novogodišnja rasveta (VIDEO) | TV Istok\nDate: 12 новембра, 2019\nRetko ko ne voli novogodišnju atmosferu na ulicama svoga grada. Razne lampice, ukrasi, a od prošle godine i svetleća kočija činili su da Zaječar tokom praznika bude lepši i svetliji. A da bi takav bio tokom narednih meseci pobrinuće se radnici Javnog komunalnog preduzeća „Timok – održavanje“ koji uveliko postavljaju.\nJoš uvek se radi na pripremi pojedinih ukrasa, a kroz nekoliko nedelja radnici Javnog komunalnog preduzeća „Timok – održavanje“ postaviće celokupnu novogodišnju dekoraciju pa će Zaječar opet zasijati svojim prazničnim sjajem.\nPrevious : Kako penzioneri reaguju na jednokratnu novčanu pomoć (VIDEO)\nNext : Koliko i kako građani treba da se uključuju u planiranje i odlučivanje o javnim prostorima (VIDEO)


Predsednik Rusije Vladimir Putin suočio se s talasom žalbi i prigovora o niskom životnom standardu u višečasovnoj TV-emisiji u kojoj je odgovarao na pitanja građana. Više od 1,5 miliona ljudi poslalo je svoja pitanja telefonom, video-pozivima ili elektronskom poštom.\nJedan građanin, koji se predstavio kao vatrogasac, rekao je da ima platu svega deset hiljada rubalja (oko 130 evra), dok je jedna porodilja saopštila da mesečno dobija “smešnih 50 rubalja (oko sedam evra)”.\nPutin je osudio zapadne sankcije kao pokušaj da se obuzda rastuća moć Rusije, dodavši da američka trgovinska ograničenja protiv Kine imaju sličnu svrhu. On je ukazao na američke sankcije protiv kineske telekomunikacione kompanije “Huavei”, opisujući ih kao deo napora SAD da “ograniče razvoj Kine kao globalne sile”.\n“Isto se dešava i u vezi s Rusijom i tako će biti i dalje, te ako želimo da osvojimo mesto pod suncem, jednostavno treba da jačamo, pre svega u ekonomskoj sferi”, rekao je Putin.\nJužnim vestima dostavljeni zapisnici sa saobraćajne nesreće Zorana BabićaNUNS i NDNV: Smena Gajovića je stalni zahtev novinarskih udruženja


Od sutra kreće MASOVNA IMUNIZACIJA u borskim selima kineskom vakcinom - TopVesti.rs\nDeca i dalje nisu ozbiljno ugrožena, ali je savet trudnicama da ne rizikuju\nFoto: Grad Bor / Ustupljene fotografije U četvrtak, 8. aprila kreće masovna vakcinacija kineskom vakcinom Sinofarm po seoskim mesnim zajednicama na teritoriji grada Bora bez zakazivanja, najavio je gradonačelnik Bora Aleksandar Milikić. Prva tri sela u kojima će meštani sutra moći da se vakcinišu su Donja Bela Reka, Metovnica i Luka u periodu od 9\nOd sutra počinje organizovana vakcinacija meštana u svim selima na teritoriji grada Bora. Obezbeđena je dovoljna količina „sinofarm“ vakcina, a punktovi za vakcinaciju radiće u seoskim ambulantama od 9 do 13 sati. „Poverenici Štaba za vanredne situacije biće na raspolaganju našim sugrađanima koji nisu u mogućnosti da dođu do ambulante. Moja molba je\nVakcinacija bez poziva kineskom vakcinom „Sinofarm“ odvijaće se sutra u ambulantama u Čantaviru, Bajmoku i Paliću od 8 do 13 časova, dok će u Subotici biti u ambulanti u Kumičićevoj ulici od 13 do 20 časova. Vakcinu mogu da prime svi zainteresovani sugrađani, starji od 18 godina, a za ove namene opredeljeno je 1.710 doza.\nFoto: Nenad Mihajlović / RAS Srbija Opštne Obrenovac, Čukarica, Voždovac i Mladenovac, objavile su otvaranje novih punktova gde će se vakcinacija odvijati bez zakazivanja. Pored stalnih punktova za imunizaciju protiv virusa COVID-19, na Čukaričkoj padini i u Kulturnom centru "Čukarica", na kojima se vrši vakcinacija građana koji imaju prethodno zakazan\nVakcinacija će se u narednom periodu intenzivirati i u Subotici, pa će već od danas biti moguće cepljenje bez zakazivanja u ambulanti u Kumičićevoj ulici, dok će od sutra biti otvorena dva dodatna punkta za vakcinaciju onih građana koji su dobili termin. Uporedo sa tim, radiće i punkt u Novoj opštini, a kako iz Doma zdravlja dodaju, stiglo je 1.800\nU svim opštinama Jablaničkog okruga od danas počinje vakcinacija bez zakazivanja\nSvi građani sa teritorije Jablaničkog okruga koji se do sada nisu vakcinisali, od danas će to moći da učine bez zakazivanja na sajtu e-Uprave, rekao je gradonačelnik Leskovca Goran Cvetanović i dodao je sinoć za čitav okrug stiglo 8.400 doza vakcine Sinofarm , od kojih je 3.736 doza namenjeno Leskovčanima. U čitavom Jablaničkom okrugu trenutno je vakcinisano\nU Obrenovcu i na Voždovcu vakcinacija BEZ ZAKAZIVANJA\nFoto: Nenad Mihajlović / RAS Srbija U novoj zgradi Doma zdravlja u Obrenovcu, od danas, svakog dana možete se vakcinisati bez zakazivanja. Imunizacija se odvija svakog dana u periodu od 8 do 14 časova. Najavljeno je da se do kraja nedelje vakcinacija nastavlja i u Drenu, Menti, Skeli i Kritinskoj. twitter.com Takođe i opština Voždovac obaveštavamo\nFoto: Shutterstock Kako je saopšteno, na beogradskoj opštini Voždovac od danas je moguće vakcinisati se protiv korona virusa bez zakazivanja. - Obaveštavamo sve zainteresovane građane da je u naselju Stepa Stepanović na Voždovcu od danas, 6. aprila do petka, 9. aprila 2021. godine otvoren punkt za vakcinaciju bez zakazivanja termina. Na raspolaganju\nNA VOŽDOVCU NOVI PUNKT ZA VAKCINACIJU - BEZ ZAKAZIVANjA\nObaveštavamo sve zainteresovane građane da je u naselju Stepa Stepanović na Voždovcu od danas, 6. aprila do petka, 9. aprila 2021. godine otvoren punkt za vakcinaciju bez zakazivanja termina. Na raspolaganju je vakcina Sinofarm (kineska vakcina). Vakcinacija se obavlja u ambulanti „Stepa Stepanović“, Šumadijske divizije 10-14. Vreme vakcinacije: od\nVakcioni punktovi na kojima se obavlja vakcinacija bez prijave, danas od 14\nZavod za javno zdravlje obaveštava žitelje Mačvanskog okruga da se imunizacija nezakazanih meštana sprovodi danas od 14 časova na sledećim vakcionim punktovima: U opštini Bogatić od 14 časova vakcinalni punkt za vakcinaciju nezakazanih građana je u ambulanti Dublje Kralja Aleksandra 26. U gradu Loznici od 14 časova vakcinalni punktovi za vakcinaciju


Home»Aktuelno»Istorijski uspesi niškog aerodroma ili uspeh na kašičicu?\nBy Nemanja Stevanović 29/01/2019 Updated: 30/01/2019 Nema komentara3 Mins Read\nIako planirani dugoročnom strategijom razvoja niškog aerodroma, izgradnja novog kontrolnog tornja na Aerodromu “Konstantin Veliki”, premašivanje broja od pola miliona putnika i četiri hiljade tona kargo prevezene robe u 2018. godini nisu realizovani. Ipak portal FlyFromNiš najavio je slične planove za 2019. godinu.\nSa druge strane, u toku prošle godine, niški aerodrom beleži određeni pad poslovanja. Na ovakav scenario upozoravali su iz Inicijative “Ne damo niški aerodrom” tokom protesta protiv poklanjanja Aerodroma Konstantin Veliki državi.\nNaime, kako je objavljeno na zvaničnom sajtu Aerodroma, broj putnika na kraju 2018. godine porastao je za svega 6%, dok je broj letova opao za 5.1% u odnosu na kraj 2017. godine. Brojka od pola miliona putnika nije dostignuta. Kargo prevoz niškog aerodroma pao je za 73% u odnosu na kraj pretprošle godine, pa je skoro sedam puta manje robe prevezeneno od planirane četiri hiljade tona. Broj linija na Aerodromu “Konstantin Veliki”, smanjio se sa 11 na 9, ali najavljen je povrtak WizzAir-ove linije Niš-Malme za sredinu aprila. Sumirajući godinu za nama, portal FlyFromNiš ocenio je da je niška vazdušna luka ostvarila novi istorijski rekord.\nDanijel Dašić iz Inicijative Ne damo niški aerodrom, ne ocenjuje ovakve rezultate kao uspešne.\n“Treba imati u vidu da je aerodrom u poslednje tri godine svake godine duplirao svoj broj putnika, linija, prometa i prihoda. Prvi put smo imali stagnaciju prošle godine. Može se nazvati stagnacijom jer smo imali desetkovan kargo prevoz”, navodi on i napominje da bi pravi uvid u poslovanje bilo preko tromesečnog izveštaja, međutim podseća da je poslednji tromesečni izveštaj objavljen na sajtu aerodroma bio za prvi kvartal 2018. godine.\nNaknadno ulaganje u niški aerodrom 110 miliona dinara\nProtest protiv poklanjanja niškog aerodroma; foto arhiva: MRCN/N.S.\nIako je u toku procesa odluke o preuzimanju Aerodroma “Konstantin Veliki” bilo obećanja da će država ulagati, krajem godine u Budžetu Republike Srbije nije bilo posebne stavke koja se tiče niškog aerodroma. Ipak, 110 miliona dinara izdvojeno je za “Konstantina”, ali Dašić navodi da se ta budžetska linija odnosi na pomoć nefinansijskim organizacijama u koje, između ostalih, spada i Službeni glasnik. On ističe da je to pod direktno ingerencijom Vlade Srbije, ali da niški aerodrom treba da bude finansiran pod drugim uslovima.\n“Jednostavno, pošto su priterani uz zid velikim brojem dokaza da su “zaboravili” da ubace aerodrom u budžet – sada pokušavaju da urade na posredan način i mi treba da im verujemo na reč isto kao kada su rekli da će Niš biti novi glavni aerodrom, da će milione evra uložiti. Sada imamo situaciju da se planira dvesta-trista hiljada evra koji će biti uloženi u aerodrom”, kaže Dašić.\nNadležni Aerodroma dali su obećanje našoj redakciji da će poslati odgovore koji se tiču unapređenja aerodroma, otvaranja novih avio-linija i problemu sa kargo prevozom. Ipak, do objavljivanja ovog teksta odgovori sa aerodroma nisu stigli.\nNaš sagovornik iz Incijative Ne damo niški aerodrom navodi da je, ipak, najsumnjivije u čitavoj ovoj situaciji što se sve transakcije vrše preko preduzeća “Aerodromi Srbije doo.\n“Ovo preduzeće je imalo promet od oko četiri hiljade dinara preko plate direktora i sekretarice u 2017. godini. To je neozbiljno kao kada biste dali nekoj trafici da vodi investicije Grada Niša, recimo”, ističe Dašić.\nIako protesti koje je organizovala inicijativa “Ne damo niški aerodrom” nisu uticali na odluku odbornika o poklanjanju aerdoroma, inicjativa je nastavila borbu za povratak aerodroma gradu na sudu. Trenutno, navode, vode se paralelno postupci pred Upravnim i Ustavnim sudom, a procesi pred Tužilaštvom i Osnovnim sudom u Nišu uskoro počinju.\n“Sve je sada na institucijama sistema, a nadamo se institucije sistema neće biti na strani sistema, već građana”, zaključuje Danijel Dašić.\nRazvoj niškog aerodroma – smetnja ili uspeh? Niški aerodrom, priča o prizemljenju jednog uspešnog uzleta Vladimir Milićević: Bez ikakvog ulaganja Niš može da ima više od 300.000 putnika godišnje Vučićeva izjava o niškom Aerodromu potvrda visoke centralizovanosti Srbije\naerodrom "Konstantin Veliki" Danijel Dašić Ne damo aerodrom Ne damo niški aerodrom niški aerodrom


Vučić podnosi žrtvu za sve nas i prima vakcinu od prvog proizvođača, ko god to bio\nIzvor: Luftika.rs, 28.Okt.2020, 11:02\nPredsednik Srbije Aleksandar Vučić pompezno je pre nekoliko dana najavio da će on biti prvi koji će se “žrtvovati” i primiti prvu vakcinu protiv koronavirusa koja stigne Srbiju, bez obzira iz koje zemlje dolazila.\n“Ja ću primiti prvu vakcinu koja bude došla u Srbiju, da bi ljudi mogli da vide koliko verujemo u to i koliko je vazno. Ja ću da primim od prvog proizvođača, ko god to da bude, Ana (Brnabić) će da primi od drugog, neko treći od trećeg, svejedno nam je. Važno nam je da ljudi mogu da prime vakcinu, da možemo da obezbedimo sigurnost i zdravlje za naše građane”, rekao je Vučić, a preneo Espreso.\nOn je naveo da će vakcina biti besplatna i da će je prvo, sasvim sigurno, dobiti medicinski radnici,...\n19:48: Čolo opet izgradio zid ispred Oblaka, ovaj Atletiko može do tit...\n19:48: Niko se sa Vikaridža ne vraća uzdignute glave: Dini ponovo poga...\n19:46: U Crnoj Gori registrovano 618 novih slučajeva korone\n19:45: Reagovanja na odluku srcnogorskog ministarstva – DF: Odlazeća ...\n19:45: "NJIHOVA DELA GOVORE O NJIMA" Supruga Vlada Divca ispričala čim...


Efikasnost sudova biće unapređena\n05/03/2021 | 13:14 ⇒ 13:21 | Autor: SRNA\nMinistar pravde Republike Srpske Anton Kasipović izjavio je danas u Banjaluci da će odredbe Zakona o zaštiti prava na suđenje u razumnom roku unaprijediti efikasnost sudova, što će biti na dobrobit građana u Srpskoj.\nOkrugli sto o Zakonu o zaštiti prava na suđenje u razumnom rokuFoto: SRNA\n- Republika Srpska je prva u BiH usvojila ovakvo zakonsko rješenje. Kada je riječ o postupanju sudova, građanima je od izuzetnog značaja da na vrijeme i u skladu sa rokovima dobiju odluku - rekao je Kasipović na okruglom stolu o značaju i primjeni navedenog zakona.\nOn je izrazio uvjerenje da će i ostali nivoi vlasti u BiH usvojiti zakonska rješenja o zaštiti prava na suđenje u razumnom roku.\nPredsjednik Ustavnog suda BiH Zlatko Knežević istakao je da je značajno što su Vlada i Ministarstvo pravde Republike Srpske energično krenuli u reformu sistema i utvrdili Zakon o zaštiti prava na suđenje u razumnom roku.\n- Ovim je uspostavljen evropski standard u obavezi javne vlasti. Brčko distrikt je usvojio sličan zakon, Savjet ministara je usvojio nacrt zakonskog rješenja, a Federacija BiH je u postupku usvajanja - rekao je Knežević.\nUčesnicima je prezentovan vodič - suđenje u razumnom roku, u kojem se analizira primjena ovog prava, kao i stanje u BiH, a namijenjen je sudijama, tužiocima, advokatima, pravobraniocima i akademskim istraživačima, ali i novinarima, te nevladinim organizacijama koje prate rad pravosudnog sistema.\nOkruglom stolu prisustvovali su predstavnici Narodne skupštine Srpske, ministri pravde svih nivoa vlasti u BiH, predsjednik Visokog sudskog i tužilačkog savjeta BiH Halil Lagumdžija i predstavnici pravosudnih institucija u Srpskoj i BiH.\nNarodna skupština Republike Srpske usvojila je Zakon o zaštiti prava na suđenje u razumnom roku Republike Srpske, koji je stupio na snagu 1. januara kao moguće rješenje za dugotrajne postupke pred sudovima.


CafeBar&Restoran | Aleksandar Ilić šef kuhinje restorana Magellan o trenutnoj situaciji u ugostiteljstvu Magellan o trenutnoj situaciji u ugostiteljstvu\nNastavljamo sa našom anketom sa predstavnicima 6 beogradskih restorana koji su po anketi našeg portala najveći favoriti za dobijanje Mišlenove zvezdice. Iskoristili smo priliku da saznamo nešto i o njihovim trenutnim aktivnostima u novonastaloj situaciji sa kojom živimo već godinu dana. S obzirom da ne favorizujemo nijedan od restorana, njihova mišljenja ćemo objavljivati po azbučnom redu, tako da je danas svoje odgovore sa čitaocima CB&R podelilo Aleksandar Ilić šef kuhinje restorana Magellan, uz napomenu da je anketa rađena pre najnovijih mera, koje će, nadamo se, uskoro biti daleko pozitivnije po HoReCa sektor.\n„Izgubili smo večeru, pa smo meni usmerili ka ručku, sa manjim brojem gangova”\nPostavljanje Srbije u Mišlenov vodič će dosta uticati na razvoj turizma i poboljšanje turističke ponude Srbije. Ukoliko bi naš restoran dobio ovo prestižno priznaje, to bi veoma pozitivno uticalo na naš posao, dobili bi još veći broj stranih gostiju, a samim tim poslovanje restorana bi bilo još uspešnije.\nSkraćenje radnog vremena nas je primoralo da prilagodimo našu ponudu u trenutnoj situaciji. Praktično u ovom periodu smo izgubili večeru, kao jako bitan deo poslovanja svakog restorana, te smo naš meni usmerili ka ručku, sa manjim brojem gangova, jer je i zadržavanje gostiju u restoranu sada kraće. Poštujemo sve epidemiološke mere, što gosti i prepoznaju, te se osećaju sigurno i prijatno u našem restoranu. Možemo da se pohvalimo i time da naš restoran poseduje sistem biopolarne jonizacije vazduha, te je opstanak virusa i bakterija u restoranu sveden na minimum.\nDržava bi mogla da pomogne dodatno ugostiteljskom sektoru kroz razne poreske olakšice: smanjenjem PDV-a ili smanjenjem poreza na zarade zaposlenih.\nTagovi: Aleksandar Ilić šef kuhinje restorana Magellan magelan beograd najbolji restorani u beogradu restoran magelan restoran magellan restoran magellan beograd vrhunski restoran beograd\nKolektivno u Kolektiv na kafu i ceđene sokove\nU zemunskom naselju Altina otvoren je caffe “Kolektiv”. Prostire se na 200 kvadratnih metara i poseduje 90 sedećih mesta. Objekat je dizaniran po p...


🚗 Akurejri Iznajmljivanje automobila - Rentalcargroup.com\nNajam Automobila Akurejri\nAkurejri Najam Automobila\nIzaberite lokaciju / Unesite prvo slovo Akurejri Aerodrom [AEY] Akurejri Luka Akurejri Centar\nIznajmljivanje jeftinih automobila Akurejri\nVećina najvećih agenata za iznajmljivanje automobila u Akurejri nude jednosmerne zakupe. Jednosmerni najam je kada preuzmete automobil na jednom mestu i vratite automobil na drugu lokaciju. U većini slučajeva agent za iznajmljivanje automobila će naplaćivati dodatnu naknadu ako želite vratiti vozilo na drugu lokaciju. U uslovima će se navesti da li je jednokratna naknada uključena u cenu zakupa. Ako u jednosmernoj naplati nije uključena u cenu zakupa, jednokratno plaćanje treba da se plati prilikom dolaska direktno u agenciju za iznajmljivanje automobila.\nNema naknade kreditnih kartica i bez ikakve naknade za iznajmljivanje automobila u Akurejri\nKorisne informacije Akurejri\nRent a car kompanija u Akurejri\nAkurejri Rental Ocene Automobila\nPogledajte ispod zadnjih 5 pregleda kupaca. Naši klijenti ocijenio Akureyri Najam vozila sa prosekom od 0.00 na osnovu 0 ocene.


Pavlović i Piskopo pobedili u finalu „Lamborgini super trofeja“ | Moj Svet Brzine - Djordje Djenic\nNaslovna » Auto sport » Pavlović i Piskopo pobedili u finalu „Lamborgini super trofeja“\nPavlović i Piskopo pobedili u finalu „Lamborgini super trofeja“\n23. новембар, 2014.\nSrpski automobilista Miloš Pavlović ( rodjen 8. decembra 1980 ) i italijanski vozač Edoardo Piskopo ( rodjen 4.4.1988. ) trijumfalno su okončali učešće na Svetskom finalu „Lamborgini super trofeja“.\nNaporno takmičenje u petak i nepredvidivi vremenski uslovi, uz kišu i veliku vlažnost vazduha, ostavili su traga na performanse automobila, u subotu na kvalifikacijama za Svetsko finale, pa su prvu nedeljnu trku dva asa započela sa sedme pozicije. Piskopo je, međutim, briljantno izvezao svojih 20 minuta, čuvajući se kontakta u karavanu od čak 40 „lamborgini galjarda“ uz odlična vremena po krugovima, pa je Milošu predao automobil na drugoj poziciji.\nPavlović je nastavio u svom prepoznatljivom stilu i posle samo nekoliko krugova prešao u vođstvo koje je blago povećavao do cilja, kontrolišući rivale i, što je bilo još važnje zbog druge trke, stanje automobila… Nije bilo mnogo vremena za slavlje i oporavak, pošto je posle samo četiri časa vožena druga trka, a u njoj je jedino bilo važno plasirati se ispred Ričarda Antinućija, drugoplasiranog iz Trke 1 – naime, zbog sabiranja bodova iz obe finalne trke, postojala je mogućnost da ih Amerikanac pretekne u konačnom zbiru i osvoji titulu. Pavlović je sa pol-pozicije kontrolisao trku, prepustivši rivalima da se bore za pozicije, a kako Antinući nije pokazivao tempo za više od trećeg mesta, druga pozicija je za posadu Pavlović/Piskopo bila sasvim dovoljna, s obzirom da je ka prvom mestu hitao drugi vozač „Bonaldi motorsporta“ Mirko Bortoloti.\nTako je italijanska ekipa dvostrukom pobedom potvrdila ovosezonsku dominaciju u „Lamborgini Super trofeju“, ali su junaci dana ipak bili Miloš Pavlović i Edoardo Piskopo, koji su trofej za najbolje na svetu dobili iz ruku Stefana Vinkelmana, predsednika i generalnog menadžera kompanije Lamborgini.\nMiloš Pavlović izjava: „Ovo je veliki dan za mene, Edoarda i tim „Bonaldi“. Uspeli smo da ostvarimo nemoguće i osvojimo dve titule u četiri dana. Presrećan sam!“\nO šampionatu Blancpain Lamborghini Super Trofeo Blancpain Super Trofeo je takmičenje u organizaciji Lamborginija, koji se smatra najbržim šampionatom u kojem se vozi samo jedan model automobila – u pitanju je Lamborghini Gallardo LP 570-4 Super Trofeo, sa V10 motorom od 570 KS. Tokom sezone započeće se i testiranje novog trkačkog automobila, Lamborghinija Huracan LP 620-2. Super Trofej se vozi u Evropi, Aziji i Severnoj Americi, a kalendar evropskih trka za 2014. godinu čini 5 trkačkih vikenda – osim u Monci, po dve trke od po 50 minuta vozile su se i u Silverstonu (Velika Britanija), Pol Rikaru (Francuska), Spa-Frankoršampu (Belgija) i Nirburgringu (Nemačka). U Maleziji, na stazi Sepang, 22. i 23. novembra održano je „Svetsko finale“, na kojem su učestvovali najbolji vozači iz tri kontinentalna šampionata.\nO Milošu Miloš Pavlović, automobilista iz Beograda, automobilizmom se bavi od 1991. godine, kada je učestvovao u karting šampionatu Jugoslavije. U kartingu je osvojio dve titule u SFRJ, a bio je i regionalni šampion Italije i vicešampion Evrope. U Japanu je 1996. godine postao pobednik Svetskog kupa „Trofej Ajrton Sena“ u karting klasi „Formula A“. Prošao je sve značajne niže kategorije jednoseda, a titule je osvajao u Italijanskoj Formuli 3 2002. godine i „Nissan light“ svetskom šampionatu 2004. godine. Osvojio je treće mesto u „Renault World Series 3.5“ šampionatu 2007. godine, a potom se takmičio u „predvorju“ Formule 1, GP2 seriji. Jedini je automobilista sa Balkana i među retkima u Istočnoj Evropi, koji je nosilac „superlicence“ koja mu omogućava vožnju bolida Formule 1.\n( Podsetimo da je prvi nosilac licence za učešće u trkama formule jedan bio čuveni srpski as MILIVOJE BOŽIĆ – dodatak autora sajta MSB ).


OD POLEMIČARA DO NASILNIKA | pedjapopovic.info\nGlasno najaviti zabranu organizacija, a pri tom ne procesuirati nikog, osim zbog, u ovom kontekstu smešnog prekršaja zabrane okupljanja, državi garantuje, da još jednom ispadne smešna pred huliganima\nRepublički javni tužilac Slobodan Radovanović najavio je zahtev Ustavnom sudu Srbije za zabranu pokreta „Obraz“ i „Srpskog narodnog pokreta 1389“. On je za B92 izjavio da su te grupe identifikovane, kao one koje moraju odmah da se stave van zakona. „Ovih dana smo vredno radili i moram da pohvalim saradnju MUP-a koji nam je pomogao da prikupimo sve raspoložive dokaze, koje smo pretočili u inicijativu Ustavnom sudu da zabranimo ove dve organizacije. Naš posao se i dalje nastavlja“, kaže u dahu vredni Radovanović.\nOn je objasnio da se Obraz i SNP 1389 zalažu za ksenofobiju, homofobiju, za proterivanje svih onih koji ne pripadaju istoj veri, naciji i religiji, što je i navelo Tužilaštvo da zahteva zabranu njihovog delovanja. Time je tužilac Radovanović napravio salto mortale u odnosu na izjave koje je davao samo pre nekoliko dana. Podsetimo, Radovanović je najave istih ovih organizacija da će prebiti, pobiti i na svaki način sprečiti Povorku ponosa nazvao polemikom.\nNo, ostavimo u ovom trenutku po strani stručnost i integritet v.d. tužioca i pozabavimo se efikasnošću i svrsishodnošću ovako najavljene zabrane. Glasno najaviti zabranu organizacija, a pri tom ne procesuirati nikog, osim zbog, u ovom kontekstu smešnog prekršaja zabrane okupljanja, državi garantuje, da još jednom ispadne smešna pred huliganima. Jer, osim zabranjenog okupljanja prema do sada javnosti dostupnim informacijama, navedene organizacije su, kako je to suptilno objasnio tužilac, do sada samo polemisale, što nikako ne može da bude razlog zabrani.\nPosebno je zanimljiva/besmislena najava zabrane navijačkih grupa. Kako kaže tužilac moguća je zabrana navijačkih grupa pošto „pojedine grupe se, po analizama MUP-a i tužilaštva, bave ozbiljnim kriminalnim radnjama, iznudama, prinudama, prometom droga i drugim oblicima teškog kriminala“.\nNamera tužioca je lepa i humana, ali koliko se čini, ovde se radi o krivičnim delima koji nemaju veze sa stadionom ili sportom. Takođe, nije poznato kako zabraniti navijačku grupu koja zvanično nije registrovana niti ima spisak članova. Možda oduzimanjem zastave?\nOvakvom, kako se čini ad hok akcijom državni organi samo imaju šansu da ojačaju ovakve i slične organizacije, jer od njih se prave žrtve, a huligani se osećaju važnijim i posvećenijim. A, priznaćete, najlakše promeniti ime pa da umesto 1389, imamo Pravi 1389, Večni 1389, Zauvek 1389….Suština ostaje ista, a kohezioni faktor veći.\nU međuvremenu tužilac nije pomenuo ni reč o onome što je bitno, poput finansijera koji omogućavaju ovim marginalnim grupama da najmanje jednom mesečno isplakatiraju Beograd i Srbiju, ili da se sazna kako je moguće da ovakve grupe imaju savršenu koordinaciju kada je u pitanju aritikulacija stavova ili rad na terenu, predstavljanje u medijima.\nSve do tada neće biti bitno da li je u pitanju Obraz 1 ili Obraz 2, jer će fašizam i netolarancija i dalje moći nesmetano da cvetaju i razvijaju se, a građani Srbije će moći da razmišljaju kada će neka njihova posebnost doći na dnevni red verskih čistunaca.\n(Obajvljeno na sajtu e-novine.com http://www.e-novine.com/srbija/srbija-tema/30345-polemiara-nasilnika.html)\nThis entry was posted in društvo and tagged homofobija, kesnofobija, naši, navijači, obraz, slobodan radovanović, snp 1389, zabrana desničarskih organizacija by Peđa Popović. Bookmark the permalink.


Zovko: Bošnjaci grade mit na stradanju i istoriji genocida\nTanjug 14. aprila 2022. 11:32\nZAGREB – Bošnjaci u BiH grade mit na stradanju i istoriji genocida i u takvim okolnostima mnogim zemljama je teško promeniti stav o Bosni i Hercegovini izjavila je hrvatska evroposlanica Željana Zovko.\n„Ako gradite čitav mit o Bosni i Hercegovini na istoriji stradanja naroda, na istoriji genocida, na istoriji žrtve, vrlo je teško jednoj Holandii reći ne, konceptu koji vi zagovarate“, rekla je Zovko u emisiji Hrvatske radio-televizije.\nIstakla je da je to posebno teško reći Holandiji, zbog toga što su njeni pripadnici bili u Srebrenici u vreme ratnih događanja.\nDodala je da se to odnosi i na Belgiju, koja, kako je kazala, iz svojih ličnih raloga ne želi da se suoči s nekim konkretim problemima svog federalizma.\nTu je, navela je, i Nemačku zbog, kako je rekla, turske populacije koja u ovoj zemlji postoji, a ima ih, dodala je, na milione koji zagovaraju da Bošnjacima treba pomoći.\nOna je podsetila da je jedan međunarodni predstavnik davno kardinalu Puljiću rekao da Hrvati u BiH treba ili da se asimiliraju, da odu iz BiH ili da imaju Republiku Hrvatsku.\nNapominjući da misli da je to rekao nekadašnji visoki predstavnik u BiH Volfgang Petrič, Zovko je istakla da je tragična činjenica to da se Hrvatima u BiH negira autohtonost, a Hrvatska se optužuje samo zato što štiti svoj narod u susednoj zemlji i, kako je navela, pre svega sigurnost na njenim granicama.\nIstakla je i da su od samog početka Hrvati u BiH apsolutno gurnuti da postanu manjina, da izgube sve što su stekli Dejtonskim mirovnim sporazumom, što je, kako kaže, normalno otežalo umnogome njihov položaj.


CEFL Online: Dukesi dočekuju Wolvese, na Sport Klubu\nDukesi dočekuju Wolvese, na Sport Klubu\nBudapest Wolvesi će ugostiti Novi Sad Dukese u narednoj nedelji, ali će utakmica biti odigrana u Novom Sadu, usled dogovora između timova pre početka sezone. Efektivno, Dukesi će imati jednu domaću utakmicu više ove sezone, a Wolvesi naravno jednu utakmicu viška na strani, ali nije sve tako loše za Wolvese, jer će ta utakmica biti druga koja će biti emitovana na Sport Klubu ove sezone.\nUtakmica će se odigrati na stadionu FK Kabel u Novom Sadu u subotu 2. maja, i za razliku od prethodne utakmice, neće ići uživo u nijednoj od zemalja sa Sport Klubom. Ovo, zbog problema s rasporedom na Sport Klubu Srbije, pa će i oni, kao i ostali, emitovati utakmicu kasnije -- konkretno, u nedelju uveče.\nPrva utakmica sezone između Vukova i Gladiatorsa je išlu uživo na Sport Klubu Srbije, i kasnije u Sloveniji i Poljskoj, ali ne i u Hrvatskoj i Mađarskoj usled tehničkih problema. Utakmica između Wolvesa i Dukesa je još jednom u planu da ide na svim Sport Klub kanalima.


Izveštaj EU: U regionu JIE veleprodajne cene električne energije najviše u Grčkoj, najniže u Bugarskoj\nRegion/EU 22.10.2018. | Komentari: 0Autor: Vladimir Spasić\nU regionu Jugoistočne Evrope (JIE) najviše veleprodajne cene za baznu električnu energiju u drugom kvartalu 2018. godine bile su u Grčkoj, 56 evra po MWh, a najniže u Bugarskoj, 34 evra po MVh, dok su u Srbiji i Hrvatskoj cene bile 41 odnosno 43 evra po MWh, pokazuje najnoviji izveštaj Evropske komisije o tržištima električne energije.\nSlično kao i na većini evropskih tržišta, veleprodajne cene električne energije u regionu JIE porasle su u drugom kvartalu 2018. godine. Dok su u aprilu prosečne cene za baznu i vršnu električnu energiju bile 49 evra po MWh, u junu su dostigle više od 60 evra po MWh.\nPrema Kvartalnom izveštaju o evropskim tržištima električne energije, prosečne veleprodajne cene električne energije u EU u drugom kvartalu bile su 44 evra po MWh, što je godišnji rast od 18%.\nGledajući prosečne cene u dnevnim ugovorima u regionu JIE, Grčka je u najvećem delu drugog kvartala imala spor rast, pa su cene bile između 50 i 60 evra po MWh. U aprilu i maju cene bazne električne energije u Bugarskoj, Hrvatskoj i Srbiji su bile slične i pratile su uzlazni trend, pa su od 20-30 evra po MWh dostigle 40-50 evra po MWh.\nStalni rast cena u regionu JIE na početku letnjeg perioda je bio posledica i temperatura, koje su za nekoliko stepeni bile više od prosečnih za ovo doba godine, što je povećalo potrošnju stanovništva za potrebe hlađenja, pokazuje izveštaj.\nAli, u junu 2018. godine cene u Bugarskoj su se “odvojile” od ostalih zemalja, pa su bile dosta niže nego u Hrvatskoj i Srbiji.\nNiže cene električne energije u Bugarskoj su, kako se navodi u izveštaju, možda bile posledica povećanja proizvodnje u nuklearnim elektranama, koje, takođe, uz elektrane na lignit i hidroelektrane, mogu da osiguraju proizvodnju bazne električne energije uz niske troškove, navodi se u izveštaju.\nNiske cene u Bugarskoj dovele su do povećanja izvoza u susedne zemlje, uglavnom u Grčku, Srbiju i Makedoniju.\nRekordan udeo OIE u proizvodnji električne energije u EU\nU aprilu 2018. udeo OIE (vode, biomase, vetra i solarne energije) dostigao je 38% u proizvodnji električne energije EU, što je najviše od početka merenja ovih podataka, pokazuje izveštaj, dodajući da je ovaj udeo prvenstveno rezultat dobre proizvodnje iz vode i vetra u najvećem delu Evrope.\nU aprilu i maju 2018. godine, ukupna proizvodnja OIE u EU bila je iznad 80 TWh.\nU poređenju sa istim kvartalom prethodne godine, u drugom kvartalu 2018. udeo fosilnih goriva (kombinovano čvrstih goriva i gasa) smanjen je sa 33% na 30%, dok je udeo OIE (voda, biomasa, vetar i solarna energija) porastao sa 32% na 37%.\nTags: veleprodajne cene električne energije\nREAD NEXT: Norveški Energi Teknikk i srpska firma D-company postali strateški partneri u proizvodnji opreme za MHE\nPočetna » Vesti » El. energija » Izveštaj EU: U regionu JIE veleprodajne cene električne energije najviše u Grčkoj, najniže u Bugarskoj


Pušteni u rad pogoni banjalučke fabrike "Nova DI Vrbas" - Akta.ba\nPušteni u rad pogoni banjalučke fabrike "Nova DI Vrbas"\n04.10.2008. 11:11 / Izvor: Nezavisne novine\nProizvodni pogoni banjalučke fabrike "Nova DI Vrbas", koja je nasljednik nekadašnjeg drvoprerađivačkog giganta "Vrbas", koji je otišao u stečaj, juče su svečano pušteni u rad.\nVelikom startu svih pogonskih kapaciteta fabrike, u kojoj je zaposleno 260 radnika, prisustvovali su Milorad Dodik, premijer RS, Dragoljub Davidović, gradonačelnik Banjaluke, i Ljubomir Ćubić, vlasnik kompanije "Niskogradnja" iz Laktaša, koja je kupila imovinu DI "Vrbas".\n" 'Niskogradnja' je 'Vrbas' kupila za 18,5 miliona KM, a nakon nje je u pokretanje pogona i obnovu fabrike uložila još 12 miliona KM", rekao je Ćubić, dodavši da bi prema postojećem planu u novoj fabrici trebalo da bude zaposleno dodatnih 200 radnika.\nDodik je rekao da je ta fabrika jedan od najvažnijih industrijskih kapaciteta iz oblasti drvne industrije u RS, ocjenjujući da je "Nova DI Vrbas" vratila sjaj starog preduzeća čiji su proizvodi nekada bili prisutni na tržištima SAD, Australije i svih evropskih zemalja.\nOn je izrazio zadovoljstvo činjenicom da je novi vlasnik zadržao nekadašnju proizvodnju, ali i zbog toga što su propali mnogobrojni pokušaji špekulanata koji su željeli da fabriku kupe na stečajnoj licitaciji i kasnije sruše.\n"Ovo je velika promjena za fabriku koja gotovo da nije radila pet godina i koja je uspješno prodata nakon što je stečajni postupak u njoj trajao dvije godine", istakao je Dodik.\nLjubinko Kostić, jedan od radnika novog preduzeća, nije krio zadovoljstvo što se po okončanju petogodišnjeg stečajnog postupka ponovo našao na svom radnom mjestu.\n"U starom 'Vrbasu' sam radio kao laborant 20 godina. Zajedno sa svim radnicima i ja sam zadovoljni što smo konačno opet na svom radnom mjestu i nadam se da će za ovu fabriku doći još bolja vremena", rekao je on. Dragiša Kalinić, direktor "Nove DI Vrbas", naglasio je da je proizvodnja preduzeća uglavnom usmjerena za izvoz na tržišta Srbije, Crne Gore, Hrvatske, Makedonije, Slovenije, Rusije i Švedske i da su u toku pregovori o izvozu u Austriju i Italiju.\nGradonačelnik Davidović ukazao je da je fabrika zaposlila nove radnike napominjući da je u Banjaluci trenutni broj zaposlenih premašio nivo iz 1991. godine, s tim da je struktura zaposlenih drugačija.


EU „non-pejper“ o Zapadnom Balkanu: Evropska perspektiva regiona je jasna, njena budućnost je u EU – RTV SUNCE Arandjelovac\nHome » Svet » EU „non-pejper“ o Zapadnom Balkanu: Evropska perspektiva regiona je jasna, njena budućnost je u EU\nEU „non-pejper“ o Zapadnom Balkanu: Evropska perspektiva regiona je jasna, njena budućnost je u EU\nin Svet 12/05/2021\nTekući proces integracije u Evropsku uniju za Srbiju i Crnu Goru treba da se ubrza, a dve zemlje da ubrzaju dinamiku agende svojih reformi, pre svega u vezi sa vladavinom prava i upravljanjem, ali i da konsoliduju svoju geopolitičku orijentaciju, navodi se u najnovijem radnom dokumentu, takozvanom „non-pejperu“, koji se pojavio u Briselu, a koji se tiče Zapadnog Balkana.\nZa razliku od prethodna dva, ovaj dokument od 5. maja 2021, u koji je Glas Amerike imao uvid, odštampanm je na memorandumu Saveta EU, a u njemu se navodi da je evropska budućnost Zapadnog Balkana za Evropsku Uniju – nepobitna i jasna.\nRadni dokument nosi naslov „Non-pejper: Jačanje EU angažmana na Zapadnom Balkanu“ i ima 27 poglavlja.\nU poglavlju 21.4 autori dokumenta navode da „s obzirom da vlade i Srbije i Kosova sada imaju rukovodstvo sa čvrstim političkim mandatom biračkog tela, trebalo bi da iskoriste tu priliku da postignu sveobuhvatni sporazum o normalizaciji“.\n„Nijedna od dve zemlje nema vremena za gubljenje“, dodaje se u dokumentu, i naglašava da je za nastavak procesa dijaloga pod okriljem EU neophodna snažna podrška iz regiona Visokom predstavniku za spoljnu politiku i bezbednost, kao i specijalnom izaslaniku EU.\nU prvom poglavlju navodi se da je Zapadni Balkan integralni dio Evrope te da njegova budućnost leži unutar Evropske unije. Dalje, navodi se da je integracija ovog geografskog prostora politički, ekonomski i sigurnosni interes Unije, ali i da će prostor na kojem živi oko četiri odsto populacije EU imati značajne koristi od integracija. 30 godina posle raspada Jugoslavije unifikacija kontinenta postala je politički imperativ za EU, piše u dokumentu.\nUprkos nivou EU finansijske i ekonomske pomoći koja je bez presedana ljudi u regionu doživljavaju osjećaj dubokog razočarenja procesom proširenja EU. Ključni faktori za to su: izostanak odlučujućih koraka za Albaniju i Severnu Makedoniju koji su se očekivali u martu 2020, slab napredak Srbije i Crne Gore, slaba implementacija ključnih prioriteta za Bosnu i Hercegovinu, te spor napredak pregovora Srbije i Kosova, piše u non-pejperu.\nŠiroko raširena percepcija na Zapadnom Balkanu je da proces pristupanja usporava te da se evropske aspiracije gube u setovima komplikovanih uslova što drži regiju „zaključanu u sizifovskoj sudbini“, navodi se u dokumentu koji je u posedu Glasa Amerike. Usled toga, a u odsutnosti EU procesa otvara se prostor za nacionalističku retoriku i politike koje su dobile na zamahu.\nU poglavljima 10 do 20 u non-pejperu su navedeni elementi koji bi pojačali EU perspektivu na Balkanu. Među njima su ubrzavanje reformi, jačanje međususedskih odnosa, rešavanje otvorenih pitanja među državama i „hitno potrebno pomirenje“, piše u dokumentu.\nŠto se tiče Bosne i Hercegovine u poglavlju 21.1 navodi se da je napredak u 14 prioriteta iz Mišljenja komisije o pridruživanju ključan za pomak „od Dejtona do Brisela“. Ova, neizborna, godina pruža priliku da se poboljša funkcionalnost države, počevši sa izbornim reformama. Navodi se da će EU sa svojim Specijalnim predstavnikom u BiH raditi prema ovom cilju, zajedno sa američkim i drugim saveznicima.\nU zaključku, pod nazivom „raditi zajedno“ navodi se da Evropska unija može uspeti samo ako radi „kao jedno, na zajedničkoj budućnosti.“\nPrethodna: RTV Sunce – Svetski Dan medicinskih sestara\nSledeća: RTV Sunce – „Aktuelno“, gost Saša Radulović – „Dosta je bilo“


Nezakonito i neetičko postupanje državnih organa i pojedinih advokata - Advokatska Komora Vojvodine : Advokatska Komora Vojvodine\nПочетна » Nezakonito i neetičko postupanje državnih organa i pojedinih advokata\n21.10.2017. / admin\nPovodom aktuelnih medijskih napisa o slučajevima zloupotrebe ličnih podataka i uznemiravanja oštećenih lica u slučajevima nastupanja saobraćajnih udesa i drugih štetnih događaja, Advokatska komora Vojvodine obaveštava javnost da najoštrije osuđuje svaki vid nezakonitog i neprofesionalnog postupanja, kako od stane državnih organa, javnih ustanova i drugih pravnih lica, tako i od strane advokata, u postupcima ostvarivanja prava na naknadu štete. Advokatska komora Vojvodine sa pažnjom prati sve prisutniji problem nezakonitog i neetičkog nuđenja usluga posredovanja u predmetima naknade štete, ali i problem zloupotrebe i trgovine ličnim podacima oštećenih građana, kao i nezakonit rad državnih organa u ovakvim predmetima.\nPozivamo sve građane koji se u budućnosti budu eventualno susretali sa ovakvim ili sličnim problemima da Advokatskoj komori Vojvodine slobodno prijave svaki slučaj uznemiravanja, ukoliko bi takvo uznemiravanje imalo posredne ili neposredne veze sa bilo kojim advokatom ili tzv. “agencijama za nadoknadu štete” koje svojim radom vrše krivično deo nadripisarstva, a kako bi se blagovremeno preduzele adekvatne mere u cilju zaštite prava građana.\nSmatramo da je u zajedničkom interesu svih da se promovišu i afirmišu profesionalni i zakoniti obrasci ponašanja, uz istovremeno iskorenjivanje pojava koje nanose štetu, kako ugledu same advokature, tako i opštem interesu svih građana.


Telenor fondacija odgovara na izazove u društvu\nO TELENORU O NAMA DRUŠTVENA ODGOVORNOST TELENOR FONDACIJA VIJESTI TELENOR FONDACIJA ODGOVARA NA IZAZOVE U DRUŠTVU\nPodgorica, 27.10.2014.godine - Telenor fondacija je još jednom pozvala sve zainteresovane organizacije da do 7. novembra prijave projekte koji će pomoći u rješavanju određenih izazova sa kojima se suočava crnogorsko društvo. Projekti koje će Telenor fondacija podržati treba da su posvećeni osnaživanju mladih, njihovoj edukaciji i usavršavanju znanja i vještina u digitalnoj zajednici, i da budu realizovani na teritoriji Crne Gore.\nMenadžer fondacije Adrijana Husić navela je da su u Fondaciji zadovoljni dosadašnjim odzivom, ali da žele da ohrabre i druge organizacije da se prijave ne bi li na taj način realizovali sve one projekte koji pomažu u oblikovanju razvijenijeg društva i održive budućnosti, pa tako zajedno sa novim partnerima Fondacija nastavila da razvija koncept društvene odgovornosti.\n“Tokom perioda za apliciranje, želimo da pozovemo i sve zainteresovane organizacije da učestvuju u Otvorenim vratima Telenor Fondacije. U periodu od 27. oktobra do 5. novembra zainteresovani mogu i da nas posjete i da dobiju neophodne informacije o projektima, ali i da se konsultuju oko razvoja ideja koje imaju. Ovo će biti prilika i za one koji su se već prijavili da se informišu o njihovim projektima, konsultuju sa nama ne bi li na kraju imali što kvalitetnije inicijative za realizaciju’’, saopštila je Husić. Sastanci se zakazuju kontaktom na fondacija@telenor.me, a sve dodatne informacije u vezi sa konkursom se mogu preuzeti na web stranici Telenor Fondacije.\nIz Fondacije napominju da se uz neophodnu dokumentaciju mogu prijaviti svi projekti koji su u skladu sa prioritetnim oblastima rada Fondacije i misijom “Internet za sve”. Telenor fondacija posvećena je stvaranju digitalne budućnosti za našu zajednicu pa se nadaju da će ovim projektima sa novim partnerima nastaviti dobru praksu. Upravni odbor Fondacije će sredinom novembra odlučiti koji projekti će dobiti finansijsku i logističku podršku.


Državni sekretar SAD u Avganistanu\nDržavni sekretar SAD Entoni Blinken otišao je u nenajavljenu posetu Avganistanu posle odluke američkog predsednika Džoa Bajdena da povuče vojsku iz te zemlje.\nBlinken se sastao sa avganistanskim predsednikom Ašrafom Ganijem, premijerom Abdulahom Abdulahom i drugim zvaničnicima i razgovarao o Bajdenovoj odluci da se oko 2.500 američkih vojnika vrati kući do 11. septembra, 20. godišnjice napada na Njujork i Vašington.\nNATO je takođe najavio da će 7.000 vojnika te alijanse biti povučeno u narednim mesecima, što će označiti i kraj decenijskog stranog vojnog prisustva u Avganistanu.\nBlinken je avganistanskim liderima preneo da povlačenje vojske ne znači i kraj odnosa.\n"Želim da svojom posetom pokažem da su SAD i dalje posvećene narodu Avganistana. Partnerstvo se menja, ali opstaje", preneo je državni sekretar SAD.\nBlinken je kasnije na konferenciji za novinare u američkoj ambasadi, gde je prethodno pozdravio američke vojnike, upozorio Talibane da će biti "snažno odgovoreno" na bilo koji napad na američke trupe dok se budu povlačile.\nPredsednik Gani je Blinkenu preneo da "poštuje odluku i prilagođava prioritete".\nBlinken je došao u Avganistan iz Brisela gde je, sa šefom Pentagona Lojdom Ostinom, obavestio članice NATO-a o povlačenju vojske.\nOdluka je, međutim, izazvala i kritike pojedinih američkih političara, aktivista za ljudska prava, ali i pojačala bojazan obaveštajnih službi.\nUprkos tome što su SAD uložile milijarde dolara u Avganistan, 20 godina je stopa siromaštva u toj zemlji 52 odsto prema podacima Svetske banke. To znači da polovina od 36 miliona ljudi živi sa manje od 1,90 dolara na dan.\nZa mnoge Avganistance protekle dve decenije su bile razočaravajuće, korupcija je rasprostranjena u vladi, u toku je rat lokalnih milicija. Mnogi se plaše da će se situacija pogoršati kada Amerikanci odu.\nMirovni pregovori između talibana i avganistanske vlade su u zastoju, ali bi trebalo da se nastave krajem meseca u Istanbulu.\nTrampova administracija se sa talibanima dogovorila da se američka vojska povuče iz Avganistana 1. maja. Bajden je najavio da će tada početi povlačenje vojske, ali je obećao da će SAD i dalje pružati podršku Avganistanu.


Intel osvežava ponudu novim verzijama šestojezgarnih procesora | PC Press\nIntel osvežava ponudu novim verzijama šestojezgarnih procesora\n15. novembar 2011. 10. april 2017. drenkovic\nKompanija Intel danas je obogatila svoju šestojezgarnu seriju procesora predstaviviši dva nova procesora: Intel Core i7-3960X Extreme Edition procesor, i Intel Core i7-3930K procesor. Ovo su prvi šestojezgrani procesori u okviru druge generacije „Sandy Bridge” Intel Core serije procesora. Sa preko 2 milijarde tranzistora, Intelovi najnoviji procesori nude snagu jednaku onoj koju su imali 365.000 Intel 4004 procesora. Četrdesetogodišnjica Intelovog mikroprocesora biće proslavljena ovog meseca.\nKorisnici i programeri najnaprednijih aplikacija, pogotovo u kreiranju sadržaja, 3D renderingu i gejmingu, osetiće prednosti dodatnih jezgara, velike CPU keš memorije i nove četvorokanalne memorijske podrške. Sa sve više ljudi koji na internetu objavljuju bogate medijske sadržaje i igraju zahtevne igrice, softverski programeri prihvataju performanse i karakteristike koje nude novi procesori.\nOvi procesori takođe podržavaju nove Intel Advanced Vector Extension (AVX) instrukcije koje doprinose 3D renderingu i fizici.\n„MAXON Cinema 4D i Cinebench dizajnirani su tako da mogu da iskoriste sve raspoložive procesorske tredove“ izjavio je Harald Šnajder, tehnički direktor kompanije MAXON Computer. „Naš nov, optimizovani sistem za renderovanje raspoređuje zadatke po tredovima, na taj način omogućivši maksimum performansi i protoka. Pored toga, ažuriranje servisa, koje predstoji, uključuje dinamiku baziranu na Bullet programiranju optimizovanu za nove Intel AVX instrukcije za brže simulacije. To podrazumeva brži pregled i konačni rendering i mogućnost stvaranja kompleksinijih scena sa više predmeta, efekata i većom rezolucijom.“\nIntel Core i7-3960X i Intel Core i7-3930K su u potpunosti otključani tako da svako može da prilagodi podešavanja performansi po sopstvenoj želji uz pomoć jednostavnih programa. Novi procesori, zasnovani na Intelovom 32nm proizvodnom procesu koji je vodeći u industriji, rade na osnovnoj brzini od 3,3 i 3,2 GHz sa 15MB i 12MB L3 keša. Intel X79 Express čipset koji podržava novu LGA 2011 platformu donosi neophodne mogućnosti i performanse namenjene entuzijastima, poput 6Gb-s Serial ATA (SATA) portova i dodatnih PCIe 2.0 traka koje vode do novih nivoa performansi i mogućnosti proširenja namenjenih najmodernijim desktop platformama.\n„Uzbuđeni smo zbog predstavljanja najnovije desktop platforme PC entuzijastima“ rekao je Zejn Bol, generalni menadžer grupe Desktop Clinet Platforms u kompaniji Intel. „Sa beskompromisnim performansama, četvorokanalnom memorijom, zadivljujućim turbo pogonom i jačim PCI Express sposobnostima, ova platforma će sigurno pokrenuti naše korisnike i kompanije iz iste oblasti“.\n← Sharpov poslovni štampač\nLG 3D televizor sa Smart funkcijama →


Savet EU usvojio preporuku za ublažavanje restrikcija za putovanja iz trećih zemalja! - Naši u svetu\nObjavljeno 20/05/21 u 14:07\nSavet EU usvojio je danas preporuku kojom se ublažavaju restrikcije za putovanja, odnosno podržava ukidanja određenih ograničenja za vakcinisane osobe, te ublažavanju kriterijuma za ulazak na listu trećih zemalja, čijim je građanima dozvoljeno da putuju u EU, a na osnovu epedemiološke situacije u tim zemljama.\nTakođe preporuka se odnosi na prihvatanje digitalnih sertifikata trećih zemlja.\nU Briselu za Tanjug kažu da preporuka stupa na snagu sutra, nakon objavlijvanja u Javnom glasniku, a da će njena primena zavisti od zemalja članica pojedinačno.\n”Zemlje članice trebalo bi da podignu restrikcije na neesencijelna putovanja za građane trećih zemlja koji su primili poslednju proporučenu dozu vakcine odobrene od strane Evropske agencije za lekove najmanje 14 dana pred dolaska. Zemlje članice mogu da ukinu restrikcije i za putnike koji su najmanje 14 dana pre ulaska primili preporučene doze vakcina koje je Svetska zdravstvena organizacija odobrila za hitnu upotrebu”, navodi se u saopštenu Saveta EU.\nNapredak u vakcinaciji stanovništva protiv virusa takođe je preporučen kao kriterijum za stavljnje treće zemlje na ”zelenu listu” za putovanja u EU.\nI dalje će se primenjivati kriterijumi koji podrazumevaju stabilan ili opadajući trend broja novih slučajeva, broj izvršenih testova, stopu pozitivnosti od 4 odsto među svim sprovedenim testovima, ukupan odgovor na Kovid-19 u zemlji i pouzdanost dostupnih informacije.\nSavet EU preporučio je zemljma članicama da bi do usvajanja uredbe o prizvanaju Digitalnih zelenih sertifikata trebalo da budu u mogućnosti da ”prihvate sertifikate trećih zemalja koji sadrže bar minimum podataka”, u skladu sa nacionalnim zakonodavstvom i uzimajući u obzir potrebu da mogu da provere autentičnost, validnost i integritet sertifikata.\nU slučaju brzog pogoršanja epidemilološke situacije u trećoj zemlji, ili otkrivanje novog zabrinjavajućeg soja virusa,\nSavet EU poziva države članice treba da usvoje hitna, privremena ograničenja za sva putovanja u EU koja ne bi trebalo da se odnsoe na građane EU, one se trajnim boravkom u zemljma EU i kategorije odrđene putnika, koji bi ipak trebalo da budu podvrgnuti odgovarajućem ispitivanju i merama u karantinu, čak i ako su potpuno vakcinisani.\nEvropska unijaGranicagranični prelazulazak u Evropsku uniju\n“Nisam očekivala da će biti toliko dobro”, par iz Engleske oduševljen SRBIJOM: Ostali smo bez TEKSTA! (VIDEO)\nMađarska najavljuje istupanje iz programa nabavke vakcine EU: Pravila za ulazak u Austriju nejasna!\nGRANIČNI PRELAZI: Umeren saobraćaj, evo koliko se sada čeka na HORGOŠU pri izlazu iz…


Lalatović postao trener sa najviše pobeda u istoriji Vojvodine\nNaslovna Fudbal Domaći fudbal ZA ISTORIJU Lalatović trener sa najviše pobeda u Vojvodini!\nŠef stručnog štaba Vojvodine Nenad Lalatović postao je trener sa najviše pobeda u istoriji novosadskog kluba pošto je nakon slavlja protiv OFK Bačke 3:1 stigao do 62. trijumfa u redovima “lala”.\nVojvodina je u uvodom meču 13. kola Ling long Superlige lako izašla na kraj protiv komšija iz Bačke Palanke.\nOva pobeda, osim što je klub sa “Karađorđa” dovela do minus tri uz meč više u odnosu na lidera Crvenu zvezdu, uvela je trenera Lalatovića u istoriju kluba.\nMladi stručnjak, koji je pre samo četiri meseca osvojio i prvi trofej sa Vojvodinom, prestigao je dosadašnjeg rekordera Gustava Lehnera, koji je od 1953. do 1957. ostvario 61 pobedu u klubu.\nSada ga je Lalatović pretekao i postavio ozbiljan zadatak naslednicima na klupi velikana iz najvećeg grada u AP Vojvodini.\nPodsetimo, bivši kapiten Crvene zvezde trenutno je u drugom mandatu na klupi “stare dame”, dok je u prvom ostvario 35 pobeda.\nValja reći da je Lalatović do rekordnog broja pobeda stigao znatno brže od Lehnera, koji je na 61 pobedu čekao 131 utakmicu.\nLalatoviću je to pošlo od ruke sa 101.\ntrener sa najviše pobeda\nPrethodni tekstSONEGO POSLE POBEDE NAD ĐOKOVIĆEM: Odigrao sam meč života!\nSledeći tekstDva člana Budućnosti pozitivna na koronavirus, derbi ABA lige pod znakom pitanja\nLerma 31 oktobra, 2020 At 02:39\nkoliko su me smejali izjavama kako ce uspeti i nazivali pogrdnim imenima,covek je odradio odlican posao i kapa dole za to\nEl Matador 31 oktobra, 2020 At 02:38\nmogu da pisu o njemu sta god oce ali niko mu ne moze osporiti rezultate koje redja Vojvodina\nFlaki 31 oktobra, 2020 At 00:40\nBravo za Lalata..moze Vojvodina ove sezone visoko da bude plasirana..bas visoko…\nFELDIN ODLUČIO Neki se plaše, ne i on! Vraća se da...\nAleksandar Knežević - 14 maja, 2020 27\nDžejms Feldin, američki košarkaš, odazvao se pozivu Hapoela iz Jerusalim i pridružiće se saigračima u Izraelu. Nekadašnji košarkaš Crvene...\nMILOŠEVIĆ: Teško je kad ste fizički umorni, a psihički na granici\nŠESTICA BAJERNA: Salcburg poveo, pa “razljutio” Bavarce\nPOMAMA ZA GOLMANOM ČUKE Traže ga Hetafe, Nica, Rendžers…


BARinfo - Arapi potvrdili interesovanje za Luku Bar\n| 29:01:2019 | 16:10:27\nMinistar saobraćaja i pomorstva Osman Nurković sastao se danas sa predstavnicima “Abu Dhabi Ports” iz Ujedinjenih Arapskih Emirata, kako bi razmotrili inicijativu i interesovanje ova kompanije za valorizaciju potencijala AD “Luka Bar”, saopšteno je iz Ministarstva saobraćaja i pomorstva.\nNurković je saopštio stav Vlade Crne Gore i resornog ministarstva da je potencijal najveće crnogorske luke nedovoljno iskorišćen i da je potreban kredibilan partner koji će ovu luku adekvatno pozicionirati na međunarodnom tržištu, prvenstveno kroz razvoj luke u skladu sa njenim ne samo postojećim, nego i mogućnostima koje bi imala nakon investiranja.\nKako su istakli predstavnici “Abu Dhabi Ports”, ova posjeta je nastavak razgovora od ranije, jer je kompanija unazad par godina sagledavala kapacitete Luke Bar.\nPredložili su u narednom periodu da konkretizuju saradnju, koja bi bila korisna ne samo po “Luku Bar” i investitora, nego i za državu ako se ima u vidu ekonomski i privredni značaj koji “Luka Bar” ima i može imati u još većem obimu u perspektivi.\n“Posjeta predstavnika i inženjera kompanije ‘Abu Dhabi Ports’ je odlična prilika da se obiđe ‘Luka Bar’, procijene postojeći kapaciteti, infrastruktura i oprema na lučkom području. Sama geografska pozicija ‘Luke Bar’, kao i nedovoljno iskorišćeni kapaciteti luke, mogu biti podstrek za kompaniju iz UAE da investicionim ulaganjem i transferom znanja unaprijedi poslovanje Luke Bar, kao referentan partner”, istakao je Nurković.\nPredstavnici “Abu Dhabi Ports” su informisali ministra o konstruktivnom radnom sastanku sa generalnom direktorkom Direktorata za pomorsku privredu u Ministarstvu saobraćaja i pomorstva Majom Mijušković.\nZajednički cilj je da se saradnja podigne na viši nivo i da se u što skorije vrijeme konkretizuju i predlože sljedeći koraci koji bi mogli dovesti do uspostavljanja saradnje.\n“Namjera nam je da ‘Luku Bar’ pozicioniramo na tržištu na način da bude konkurentna lukama u okruženju, a da vremenom postane glavna regionalna luka, za šta joj dobru početnu poziciji daju geografska pozicija i postojeći kapaciteti za razvoj”, istakao je Ross Tompson, direktor komercijalnog i strateškog odsjeka Abu Dhabi Ports.\n“Krajnji cilj je da razvijemo finansijski jaku i stabilnu kompaniju koja u narednim godinama može sopstvenim sredstvima ulagati u svoj razvoj i budućnost”, naglasili su predstavnici “Abu Dhabi Ports”.\n“Budući da imamo znanja i iskustva u ovoj oblasti, ali i da pratimo tržište i potrebu klijenata uz ambiciozne planove koje imamo cilj nam je da tokom 2019. godine ovu saradnju i konkretizujemo”, zaključili su predstavnici kompanije.\n“’Abu Dhabi Ports’ je kompanija koja posjeduje 11 luka i terminala u UAE i Gvineji. Od svog osnivanja 2006. godine, luke Abu Dhabi potpuno su usklađene s ekonomskim planovima i smjernicama ekonomske vizije Abu Dhabija do 2030. godine, igrajući ključnu ulogu u rastu emirata, doprinoseći 3,6 odsto rasta ne-naftnog BDP-a Abu Dhabija”, kaže se u saopštenju Ministarstva saobraćaja i pomorstva.


Počinje izgradnja kanalizacije na levoj obali Dunava - Beograd - Dnevni list Danas\nPočetna » Beograd » Počinje izgradnja kanalizacije na levoj obali Dunava\nGrad Beograd objavio je javnu nabavku za izbor dobavljača koji će graditi Kanalizacionu crpnu stanicu „Krnjača 2”, prvi objekat iz projekta kanalizacije na levoj obali Dunava, izjavio je zamenik gradonačelnika Beograda Goran Vesić. Tender je otvoren do 11. januara 2021. godine.\n1Piše: Danas Online 04. decembra 2020. 15.31 Izmenjeno: 17.32\n– Veći deo naselja na levoj obali Dunava nema rešenu kanalizaciju za odvođenje otpadnih voda. Sada se to vode talože u septičkim jamama ili se izlivaju direktno u kanale za navodnjavanje. Kanalizaciona crpna stanica „Krnjača 2” imaće ulogu da prihvati otpadne vode iz postojećeg kolektora u Zrenjaninskom putu, kao i otpadne vode iz niskih delova u okolini Pančevačkog puta i potisne ih u postojeći kolektor u Pančevačkom putu, koji ih odvodi do već izgrađene KCS „Krnjača 1” a odatle ka budućem postrojenju za prečišćavanje otpadnih voda „Krnjača“ i dalje u Dunav – rekao je Vesić.\nOn je dodao da u Kanalizacionu crpnu stanicu „Krnjača 2” dolaziće otpadne voda iz naselja Borča, Kotež, Krnjača, Besni Fok i Padinska skela, kao i otpadne vode iz naselja Zage Malivuk i Braće Marić.\n– Za prihvat ovih otpadnih voda u okviru ovog projekta biće izgrađen dovodni kolektor f1500, a za odvod otpadne vode iz kanalizavione crpne stanice u kolektor u Pančevačkom putu biće izgrađen odvodni kolektor f1000 – objasnio je zamenik gradonačelnika.\nVesić je rekao da će izgradnja kanalizacije na levoj obali Dunava koštati 50 miliona evra od čega Grad Beograd obezbeđuje 15 miliona evra, a Evropska investiciona banka 35 miliona evra.\n– Kanalizacioma crpna stanica „Krnjača 2” realizovaće se sredstvima Grada Beograda, dok će se 7 kilometara primarnih kolektora i oko 80 kilometara sekundarne kanalizacione mreže na na levoj obali Dunava realizovati prema ugovoru sa Evropskom investicionom bankom – objasnio je Vesić.\nOn je precizirao da se polovinom ovog meseca očekuje saglasnost Evropske investicione banke na urađenu studiju izvodljivosti, posle čega će uslediti izrada idejnih rešenja za sve pojedinačne elemente kanalizacionog sistema na levoj obali Dunava”.\n– Izgradnja će s realizovati u tri celine. Izgradnja KCS “Krnjača 2” predstavlja prvu celinu, a preosatale dve celine realizovaće se kreditnim sredstvima EIB-a, i njih čine postrojenje za preradu otpadnih voda „Krnjača“, primarni kolektori i sekundarna mreža naselja Krnjača dužine 80 kilometara sekundarne kanalizacije i 7 kilometara primarnih kolektora – kazao je Vesić i dodao da će se ove dve celine realizovati kroz tendere za istovremeno projektovanje i izvođenje radova koji će biti raspisani na proleće.\ndunav, Goran Vesić, kanalizacijaBeograd, Borča, Kotež, Krnjača\n05. decembra 2020. u 20.05\nTop, top, top…konačno ulazimo u civilizaciju 🙂


Prethodnih šest mjeseci članovi NVO „Novi poredak“ intezivno su radili na edukaciji i informisanju mladih, Roma, ali i roditelja o ovoj problematici, promovišući ujedno i zdrave stilove života.\nGostujući tim povodom u emisiji „Aktuelno“, Radija Bijelo Polje, predsjednik NVO „Novi poredak“, Radivoje Bogavac, istakao je da je jako zadovoljan rezultatima.\n„Prioritetni cilj ovog projekta bila je edukacija više ciljnih grupa o problemu narkomanije, tako da smo organizovali niz informativnih aktivnosti koje doprinose prevenciji upotrebe narkotika kod mladih, a bavili smo se i promocijom zdravih stilova života i sporta. Sada kada projekat privodimo kraju moram istaći da sam jako zadovoljan, projekat je naišao na prijemčivost kod svih ciljnih grupa koje su bile obuhvaćene projektom, tako da smo uspjeli da ostvarimo rezultate koje smo i željeli“, kazao je Bogavac.\nOn je rekao da je i ranije bilo projekata koji se odnose na ovu problematiku, ali da je mana što se rješavanju ovog problema nije prišlo sistematski.\n„Ono što smo detektovali kroz rad nevladinog sektora jeste da nekim projektima nedostaje sistematski pristup problemu, fokusirani su na samo jednu grupu, a s obzirom da sam po profesionalnoj orjentaciji sociolog i da se moja nevladina organizacija bavi mladima, promocijom zdravih stilova života i prevencijiom psihopatologije kod mladih, odlučio sam da pokrenem ovaj projekat. Definisao sam više ciljnih grupa i osmislio način kako da sistemskim pristupom utičemo na adolescente, odnosno mlade, da ne koriste droge i psihoaktivne supstance“, naveo je predsjednik NVO „Novi poredak“.\nKao jednu od ključnih ciljnih grupa Bogavac je naveo roditelje, ističući da postoje brojne zablude kod njih, jer smatraju da je suvišno govoriti na ovu temu, da sam razgovor podstiče na korišćenje droga, da su njihova djeca sa 16 i 17 godina potpuno nezavisna i da imaju izgrađene ispravne stavove, da biraju zdrave stilove života. To je, kako je kazao Bogavac, posljedica dinamičke strukture, svrhe i funkcije porodice u modernom društvu, odnosno posljedica prelaza iz tradicionalne u savremenu porodicu.\n„Moram naglasiti da je bilo jako teško okupiti roditelje koji hoće da razgovaraju o ovoj temi, jer to kod njih izaziva nelagodu u smislu stigmatizacije okoline i sumnju da možda njihovo dijete koristi narkotike. Tako da mi je drago što smo naišli na grupu roditelja koji su to lako prevazišli uz sugestije predavača profesora Tomislava Tomovića i psihološkinje Danke Gurešić. Odrađene su dvije radionice sa oko 40 roditelja, a u svrhu prevencije upotrebe narkotika kod mladih izrađena je i informativno-edukativna brošura za roditelje. Brošura sadrži smjernice rane detekcije i mehanizme detektovanja upotrebe narkotika i psihoaktivnih supstanci kod mladih, kao i smjernice šta treba činiti u tim slučajevima i šta po svaku cijenu ne treba raditi“, pojasnio je predsjednik NVO „Novi poredak“.\nBogavac je kazao i da su posebno bili posvećeni radu sa mladima.\n„Mladi imaju stav da poznaju ovu temu, da imaju sve informacije o razlozima uzimanja narkotika, kao i o posljedicama, ali kada počne edukativni proces, tek tada postaju svjesni koliko zapravo ne znaju. Tako da smo se trudili da im damo što više važnih informacija kako bi ih zaista zaštitili i uputili na zdrave stilove života“, istakao je Bogavac.\nOn je naglasio da su u postmodernom društvu sami agensi socijalizacije promijenili svoj intezitet uticaja na mlade. Ranije je to bila porodica, a sada su najprioritetniji mediji i grupa vršnjaka, te su zato, kako je naglasio Bogavac, u okviru projekta ,,Sport i znanje su za mlade, droga ne'' obučili mlade kao vršnjačke edukatore.\n„Izabrali smo 20 najaktivnijih učenika koji su pohađali informativno-eduaktivne radionice, uradili posebnu brošuru i power point prezenatciju za njih i obučili ih da budu preventivna snaga u perspektivi u odnosu na svoje vršnjake vezano za upotrebu narkotika i psihoaktivnih supstanci. U tome se zapravo i ogleda održivost našeg projekta jer će trajati reakcijama i dejstvom vršnjačkih edukatora koji će nastaviti svoj rad“, naglasio je Bogavac.\nPored mladih i njihovih roditelja, projektom ,,Sport i znanje su za mlade, droga ne'' bili su obuhvaćeni i Romi.\n„Romi su populacija koja ima određene nedostatke u bivstvovanju psihosocijalnog okruženja, jedan od tih nedostataka je ekonomski i oni su prosto percipirani kao ljudi koji su skloni psiho-patološkim pojavama, konzumiranju alkohola, cigareta, narkotika. Okupili smo deset mladih pripadnika romske populacije koji su prošli informativno-edukativnu radionicu i zaista su moji utisci pozitivni u odnosu na nivo njihovog interesovanja i na nivo poznavanja teme. Očigledno je da ima konzumenata u njihovom bliskom okruženju, ali se evidentno primijetilo da imaju određena predznanja o psihoaktivnim supstancama i drogama, što je bilo inicijalna kapisla da sa posebnom pažnjom nastavimo projekat kada su oni u pitanju“, pojasnio je profesor Bogavac.\nOn je podsjetio da su u okviru projekta organizovali i jednu fudbalsku utakmicu između pripadnika romske populacije i učenika Gimnazije „Miloje Dobrašinović“, kao i tri fudbalska meča između gimnazijalaca sa sloganom ,,Sportom protiv droge''.\n„Takođe, postavili smo i četiri info punkta i dijelili smo flajere o štetnom uticaju droge i PAS-a na psihičko-fizičko zdravlje“, dodao je Bogavac.\nPredsjednik NVO „Novi poredak“ je kazao da se nažalost ljudi i organizacije na Balkanu više bave posljedicama, a manje prevencijom zolupotrebe narkotika.\n„Težište treba da bude na prevenciji, jer prevencijom sprečavamo sve one radnje gdje kasnije gubimo kontrolu, gdje droga preuzima pojedinca, gdje postoji višeslojni problem rehabilitacije lica koja su ušla u četvrtu ili petu fazu upotrebe narkotika. Prevenciju smatramo ključnom, zato smo projekat bazirali na tom preventivnom djelovanju i sigurno je da ćemo ostati posvećeni tome“, poručio je Bogavac.\nPodsjetimo, projekat ,,Sport i znanje su za mlade, droga ne'' nevladina organizacija „Novi poredak“ realizovala je uz podršku Ministarstva zdravlja Crne Gore.\nKorona virus u bjelopoljskom Domu starih, u toku testiranje korisnika i zaposlenih (video)